Ўз фронтига эга аёл\nКоронавирус иллатига қарши кураш “фронти”да Клара Санжарова олдинги қаторда келмоқда. У бошқараётган 150 кишилик жамоа тикаётган тиббий ниқоблар ҳозирги кунда энг харидоргир маҳсулотлар тоифасига киради.\nМеҳнатсеварлиги, ўзи устида тинимсиз ишлаши унга қўл келди. 1999 йилда покистонликларнинг “Fashion Land” корхонасида тикувчилик қилди. 2002 йили мазкур корхона “Сауле” тикув корхонаси деб ўзгартирилди. 2016 йилгача мазкур фабрикада ишлаб, смена устаси, илғор тикувчига айланди. Бошқарувчилик истеъдоди, иқтисодий қийин йилларда ҳам режани ортиғи билан уддалаши, қўл остидагилари билан ҳамжиҳатликда ишлай олиши яхши натижа берди – 2016 йилдан “Alatex” МЧБни бошқара бошлади. Кўп корхоналар кўз тиккан собиқ вилоят матлубот уюшмасининг сўлим боғча-биноси – янги корхонанинг манзили.\n– Покистонликлар билан ишлаган пайтимда 2 сменалаб меҳнат қилардим. АҚШ учун трикотаж кийимлар тикардик. 1999 – молиявий инқироз йилида фабрикада бир тикув машинасига 20 нафар тикувчи тўғри келарди. Шундай мураккаб синовларда ҳам тажрибам қўл келди.\n– Сиз бошқараётган фабрикада нималар тикилади? Буюртмалар етарлими?\n– Мамлакатимиздаги ҳарбий ходимларнинг махсус кийимларини тикамиз. “ҚазАтомпром”, “ҚазЕрМунай”, Миллий гвардия, Мудофаа вазирлиги ва бошқа муассасаларнинг қишки ва ёзги кийимларини, қолаверса, қўшни Россиядаги корхоналар ходимларининг махсус кийимларини тикишга буюртмалар келиб туради. Биз фақат тендерга қараб кун кўрадиган корхоналардан эмасмиз. Ходимларимиз етарли иш билан таъминланган. Бироқ айни пайтда тиббий ниқобларга эҳтиёж катта бўлганлиги боис шаҳар ҳокимлиги тавсияси билан қолган буюртмаларни четга суриб, ниқоблар тикишга ўтдик. Ўйлайманки, бу вақтинча фавқулодда ҳолат, тез кунларда синовли дамлардан ўтиб кетамиз. Ҳар бир тикувчимиз бир сменада 2600тадан ниқоб тикяпти. Корхоналардан келаётган буюртмаларнинг охири йўқ. Қатламларининг сони, кўп ишлатилиши ёки бир марталигига қараб 10га яқин ниқоб турларини тикяпмиз. Бир сменада 120 мингдан зиёд ниқоб тайёрланяпти. Тикувчилик, дизайнерлик ихтисосига ўқиётган талабаларни ҳам маҳоратига қараб ишга оляпмиз.\nФавқулодда вазият туфайли ҳозирги кунда кўпчилик ишсиз қолди. Бироқ бизнинг тикувчиларимиз ишда. Маошлари ҳам ёмон эмас – 140 минг тенгегача олишади, – дейди Клара.\nКорхона яқинда 115та янги машина харид қилибди. Жами 315та тикув машинасига эга корхонада ҳаммаси бўлиб 150 киши меҳнат қилади.\n– Ҳозирги паллада бизга ишчилар зарур. Газетангизда корхонамизга малакали 50 нафар тикувчини ишга қабул қилишимизни ҳам мақолангизга киритиб ўтсангиз. Тиббий ниқоблар карантин пайтида жуда керак. Боз устига уни бир кунда бир неча марта алмаштириш зарур. Шунинг учун юртимизга улар кунига миллионлаб керак бўлади. Шу билан бирга мураккаб пайтда фидойилик кўрсатаётган ходимларимизни алоҳида кўрсатгим келади. Булар – Ботир Парпиев, Гулшахар Баумишова, Жанат Айтқулова, Марғуба Рўзиқулова, Зумрад Юнусматова, Оксана Бирко, Нурия Шакетова, Матлуба Абдужабборова, Кулзат Мирзақулова, Айдин Сатпаева, Гулминаз Сулейменова, Лилия Чулисова. Жамоам – менинг иккинчи оилам.\nБаъзида 10 соатлаб ишхонада қолиб кетишга, нафақат корхонамнинг, ишчиларимнинг шахсий муаммоларини ҳам тинглаб, ҳал этишимга тўғри келади. Қўшни давлатлардан ҳам буюртмалар олаётганимиз, маҳсулотларимизга бўлган эҳтиёж бизнинг рақобатбардошлигимиздан далолат деб биламан, – дейди суҳбатдошим.\n“Устоз йўли” ижтимоий жамғармасининг қарори билан К. Санжарова соҳа ривожига қўшган ҳиссаси учун “Алоҳида хизматлари учун”, “Эл ардоқлиси” медали ва ордени билан тақдирланибди.\nФавқулодда ҳолат чоғидаги масъулиятли ишига қарамасдан оиласида севимли ёр, меҳрибон она, ғамхўр буви ва қайнона бўлишга улгураётган Клара опага соғлик-омонлик, узоқ умр тилаймиз. Корхонангиз ходимлари тикаётган кийимлар ҳамюртларимизни безасин.\nМ. САЪДУЛЛАЕВА, 2020-04-11, 04:17 242\nЯна ўн битта иншоот 49\nОбодонлаштириш ишлари қизғин 71


29 май, 2019, 12:50 365\nАГМК устидан қозонилган ютуқ "Пахтакор" учун Ўзбекистон чемпионатлари тарихида 550-ғалабага айланди. Бу ҳақда клуб матбуот хизмати хабар берди.\nҲозиргача 812 учрашувда майдонга тушган "шерлар" уларнинг 550 тасида зафар қучишган. 132 дуранг ва 130 мағлубият кузатилган. Рақиб дарвозасига 1805 гол урииб, 690 тўп ўтказиб юборилган. 1800-голни Марат Бикмаев "Андижон" дарвозасига киритди. Ўшанда у ҳисобни 2:0га етказганди.\n"Пахтакор" жамғарган очколар сони жами 1782 тага етди. Бу борада жамоа яқин таъқибчиси "Нефтчи"ни катта фарқ билан ортда қолдирмоқда. Фарғоналиклар ҳисобида 1545 очко бор. "Шерлар" бир ўйинда ўртача 2,195 очкони қўлга киритишган.\nБунака клуб ер шарида ягона! Европани 100 йил тарихга ега клубларидаям бунака статистика йук, коиле пахтакор.


«Хавфли» вакцина: эмлаш ҳақидаги миш-мишлар қанчалик тўғри?\n17:35 / 13.02.2019 25936\nЖаҳон соғлиқни сақлаш ташкилотининг (ЖССТ) маълумотига кўра, хавфли касалликларнинг олдини олиш бўйича эмлаш усули муаммога иқтисодий жиҳатдан энг самарали ечим бўлиб, йилига 2-3 миллион кишининг ҳаётини сақлаб қолинади. Эмлашдан бош тортиш эса инсониятга қарши оммавий таҳдидлар рўйхатига киритилган.\nАммо, шунга қарамай, эмлаш мавзуси атрофида зиддиятли фикрлар кўп учрайди. Хусусан, унинг акс таъсири, ўтказилиш тартиби, хавфсизлик даражаси борасида мутахассислар ва аҳолининг фикри аксар бир нуқтада тўқнашмайди.\nЭмлашнинг аҳамияти қанчалик?\nЭмлаш хавфли ва юқумли хасталиклар қўзғатувчисининг зарарсиз миқдордагисини қонга юбориш жараёни ҳисобланади. Организм бу вирус билан «танишади» ва унга қарши иммунитет ҳосил қилади. Бу орқали хасталикнинг юқиш эҳтимоли сезиларли даражада камайтирилади.\nЎзбекистон Республикаси Соғлиқни сақлаш вазирлиги тақдим этган маълумотга кўра, эмлаш кампаниясининг тўғри амалга оширилиши натижасида бўғма, қоқшол, вирусли В гепатити каби хасталиклар Ўзбекистон ҳудудида учрамайди.\nЭмлашни амалга оширадиган мутахассис махсус ўқитилади ва вакцина ўтказишга рухсат берувчи сертификат берилади. Ҳар бир эмлаш хонасида бундай сертификат осиғлиқ туриши керак. Ота-она мутахассис малакасига шубҳа қилган тақдирда бу ҳужжатни ҳамда инъекциянинг кафолатини талаб қилишга ҳаққи бор.\nМиллий эмлаш тақвимига бактериал менингит, кўкйўтал, полиомелит, қоқшол, ротавирус, дифтерия, вирусли В гепатити, сил каби турли юқумли хасталикларга қарши 12 хил вакцина киритилган. Улар бола туғилгандан 18 ёшгача бўлган даврда турли муддат оралиқлари билан режали тарзда амалга оширилади. 12 турдаги вакцина давлат бюджети ҳисобидан барчага бепул ўтказилади.\n«Фақатгина А гепатитига қарши эмлаш пулли тарзда амалга оширилади. У эмлаш жадвалига киритилмаган, лекин хавфи юқори бўлганлиги учун мутахассислар томонидан қатъий тавсия этилади.\n2017 йилда А гепатити эпидемия тарзида қўзғалиши хавфи мавжуд эди. Шу боис вазирлик 3 миллион доза инъекция олишга эришган ва бепул тарзда болаларга ўтказилган эди. Эпидемия эҳтимоли юзага келганда шу сингари кампаниялар олиб борилиши мумкин», – дейди Дилором Турсунова.\nМутахассиснинг қўшимча қилишича, ижтимоий оғир аҳволдаги оила фарзандларини бу вакцинадан ўтказишда қийинчилик юзага келганда ҳомийлар кўмаги ташкиллаштириб берилади. Кейинчалик бу вакцина ҳам Миллий эмлаш тақвимига киритилиши режалаштирилмоқда.\nЭмланмаган бола таълимдан маҳрум...ми?\n«Фарзандларимизни боғчага ёки мактабга бермоқчи бўлсак, сариқ касалига қарши эмлатиб, справка олиб келасиз, бу мажбурий, дейишяпти. Хусусан, Қўқондаги боғчаларда шу ҳолат кузатилмоқда. Ўзим ҳам шундай вазиятга дуч келдим, танишларимдан суриштирганимда, уларга ҳам шундай талаб қўйишганини айтишди. Бу вакцинанинг нархи 100.000 сўмдан ортиқ экан. Бу қанчалик тўғри?», – дея ёзади қўқонлик фуқаро Толибжон Обидов.\nБу масала юзасидан Соғлиқни сақлаш вазирлигига мурожаат қилинганда, бундай тартиб мавжуд эмаслигини маълум қилишди.\n«Вакцина қабул қилмаган болани мактабга ҳамда мактабгача таълим муассасасига қабул қилмаслик ҳақида Соғлиқни сақлаш вазирлигининг ҳеч қандай қарори ҳам, буйруғи ҳам мавжуд эмас. Фақатгина эмлашнинг аҳамиятини тарғибот-ташвиқот йўли билан аҳолига тушунтириш керак. Муассаса маъмурияти ота-оналарга юқумли касалликларнинг хавфи, вакцина олиш орқали ҳам фарзандининг, ҳам атрофдагиларнинг саломатлигини муҳофаза қилган бўлишини тавсия асосида огоҳлантириши мумкин», – дейди Давлат санитария-эпидемиология назорат маркази бош мутахассиси Дилором Турсунова.\nШунингдек, Мактабгача таълим вазирлиги тақдим этган маълумотга кўра, Вазирлар Маҳкамасининг 2017 йил 19 июлдаги «Мактабгача таълим муассасаларининг фаолиятини такомиллаштириш тўғрисида»ги қарорига асосан юқумли касалликларга қарши эмланмаган болани боғчага қабул қилмаслик бўйича талаблар қўйилмаган. Ота-оналар фақатгина болаларнинг саломатлигига масъул бўлган ҳолда ўз хоҳиши билан эмлатиши мумкин. Юқумли касалликларга қарши эмланмаган бола мактабгача таълим муассасасида ушбу инфекцияларни юқтириш хавфи юқори бўлади. Шунинг учун муассаса раҳбарияти томонидан таълим муассасасига бораётган болаларнинг касалланиши олдини олиш мақсадида янги, бирламчи қабул қилинаётган тарбияланувчиларнинг ота-оналарини Миллий эмлаш тақвимига киритилган вакциналар билан эмлатишни фақатгина тавсия қилиши мумкин, талаб қилишга ҳаққи йўқ.\nБолани мактабга беришда ҳам вакцина олмаганлик учун таълимга қабул қилишни рад этиш бўйича ҳеч қандай юридик асос мавжуд эмас. Бу ҳақида Халқ таълими вазирлиги матбуот хизмати маълумот берди. Фақатгина боланинг умумий саломатлиги тўғрисидаги тиббий маълумотнома бошқа ҳужжатлар (ота-онанинг паспорти, боланинг туғилганлик ҳақидаги гувоҳномаси, боланинг 4 дона рангли фотосурати) қаторида тақдим этилади.\nАутизм эпидемияси: ҳаммасига вакцина айбдорми?\nВакцинанинг аҳамияти нафақат мамлакат, балки жаҳон соғлиқни сақлаш тизимида ҳар қанча эътироф этилса-да, «антивакцина» руҳидаги кишилар кўпчиликни ташкил этади. Бунга сабаб нима?\nИнтернет сегментида айни шу руҳда фикр билдирган ота-оналарнинг мулоҳазалари таҳлил қилиб кўрилганда маълум бўлдики, улар вакцина инъекциялари фарзандининг руҳий ривожланишига салбий таъсир кўрсатганини таъкидлашган. Шунингдек, фарзандига аутизм ташхиси қўйилган ота-оналарнинг ҳам аксарияти болада бу ҳолат айнан эмлаш жараёнидан кейин бошланганини айтишади.\n«Икки ёшгача ҳам руҳан, ҳам жисмонан меъёрида ривожланиб келаётган фарзандимга АКДС (кўкйўтал, дифтерияга қарши) вакцинаси ўтказилгандан кейин кескин ўзгаришлар кузатила бошланди. Мустақил кийинишни, овқатланишни ўзлаштирган ўғлим ҳамма нарсани секинлик билан унута бошлади. Ҳатто табиий эҳтиёжларини амалга ошириш кўникмасини ҳам йўқотди...», – дейди Зебохон Иноғомова.\nДСЭНМ мутахассиси Дилором Турсунова бу фикрни мутлақо инкор қилди:\n─ Вакцина инъекцияларининг руҳий ўзгаришларни келтириб чиқариши илмий, тиббий нуқтаи назардан мутлақо тасдиқланмаган. Бу ота-оналарнинг шахсий қараши холос. Вакцина малакали мутахассисларнинг йиллаб меҳнати ва изланиши натижасида яратилади. Бунинг ортида ЮНИСЕФ, ЖССТ каби йирик муассасалар турибди. Дунё бўйича тарқатиладиган, хусусан, Ўзбекистонга кириб келадиган вакцина ҳам ЖССТ тасарруфидаги корхоналарда ишлаб чиқарилади ҳамда экспертлар назоратидан ўтган бўлади.\nВакцина мутлақо хавфсиз. Фақатгина организмнинг индивидуал кўрсаткичларини инобатга олиш керак. Агар болада қандайдир сурункали ёки наслий касалликлар мавжуд бўлса, эмлаш бажарилмайди. Аввал хасталик даволаниши керак. Бунда эмлашни амалга ошираётган шифокорнинг малакаси, зийраклиги аҳамиятга эга. Албатта, боланинг саломатлиги ҳақида маълумотларни аниқлаштириш керак.\n«Италиялик олимлар билан суҳбатда бўлганимизда улар эмланган бола эмланмаган тенгдошига нисбатан яхшироқ ва тезроқ ривожланишини таъкидлашди. Бу илмий асосланган. Бизда вакцинага ишончсизлик билдириб, фарзандини эмлатмаганлар жуда кам, бир фоизга ҳам бормайди», – дея қўшимча қилди мутахассис.\nТиббиёт фанлари доктори Сарвар Муҳаммедов вакцина руҳий бузилишга бевосита сабаб бўлмаслигини айтиб ўтди:\n─ Вакцинадан сўнг салбий ўзгаришлар кузатилган ҳолатларини қуйидагича изоҳлаш мумкин: мияда мавжуд бўлган, нофаол ҳолатдаги касаллик ўчоғи танага кириб келган ёт унсур, яъни вакцина таъсирида “уйғониб кетиши” ва ўзини намоён қила бошлаши мумкин. Аслида вакцина инъекцияси хавфсиз, у миллионлаб одамларнинг ҳаётини сақлаб қолмоқда. Лекин уни ҳар бир организм ҳар хил қабул қилади. Шу боис шифокор эмланаётган боланинг саломатлик ҳолати ҳақида чуқур ва тўлиқ маълумотга эга бўлиши керак.\nЮқумли касалликлардан профилактика қилиш, хавфли эпидемиялардан ҳимояланишнинг энг самарали усули сифатида мутахассислар эмлашни тавсия этишади. Уни олиш-олмасликни эса ҳар бир инсон ўзи мустақил ҳал қилиши мумкин. Унинг ножўя таъсирларининг олдини олишда эса шифокорларнинг масъуллигини, ота-оналарнинг тиббий саводхонлигини ошириш муҳим аҳамият касб этади.\nЎзбекистон ҳукумати вакциналар хавфсизлигини таъминламоқда


Оҳангаронлик мактаб ўқувчиси МДҲда “Йилнинг энг яхши ёш олими» бўлди\n17:22 / 27.05.2021\nОҳангарон тумани 1-умумтаълим мактабининг 11-синф ўқувчиси Камолиддин Акбаралиев 20-21 апрель кунлари Қозоғистоннинг Нур-Султон шаҳрида МДҲ давлатлари ўртасида ўтказилган “Йилнинг энг яхши ёш олими – 2021» халқаро танловида таълим йўналиши бўйича 1-ўринни қўлга киритди. Бу ҳақда Халқ таълими вазирлиги ахборот хизмати хабар бермоқда.\n«Йилнинг энг яхши ёш олими – 2021» халқаро танловида МДҲ давлатларидан 1000 нафарга яқин иштирокчилар қатнашган бўлиб, улардан 100 нафарга яқин иштирокчиларнинг илмий ишлари танлов учун саралаб олинган.\nИштирокчиларнинг 50 нафари фан, таълим, сиёсат, биология, кимё, тилшунослик ва бошқа йўналишлар бўйича ғолиб деб топилди. Ушбу танловда юртимиздаги мактаб ўқувчилари учун аниқ ва гуманитар фанлар бўйича IT асосида таълим бериш бўйича тайёрлаган илмий ишим билан иштирок этишди.\nКамолиддин Акбаралиев халқаро танловда юқори натижани қўлга киритиб, кўкрак нишони ва диплом билан тақдирланди.\n17:53 / 18.06.2021\n1 сентябрдан бошлаб МДҲ фуқаролари учун Россияга кириш қоидалари ўзгаради\nМДҲ мамлакатлари бош вазирлари юқумли касалликларга қарши курашиш режасини тасдиқлади\nКоронавирусга қарши эмлаш билан аҳвол қандай? МДҲ ва Марказий Осиё мамлакатларига доир рақамлар таҳлили


Биласизми, АГМК ўйинчиси футбол мактабини очяпти\n30 октябрь, 2021, 21:42\nТеглар:АГМК | Бобур Йўлдошев | Болалар футболи\nУ ўйлаган ниятини амалга оширмоқда.\nҲеч кимга сир эмас, юртимизда футбол биринчи рақамли спорт тури бўлгани сабабли унга қизиқувчилар ва футболчи бўлишни истайдиганлар кўп. Айниқса, ёшларни футболга бўлган қизиқиши ва эътиборини ошириш учун академиялар, футбол мактаблари кўпайиб боряпти. Қувонарлиси, болаларни футбол билан шуғулланишлари учун футбол даргоҳлари ортяпти.\nҚизиғи, профессионал футболчилар орасида ҳам ўзининг шахсий футбол мактабиин очаётганлар ҳам бор. Маълум бўлишича, АГМК клуби сафида тўп сураётган Бобур Йўлдошев ҳам ўзининг футбол мактабига асос соляпти. Қуйида шу хусусида сўз юритилади.\n“Биринчи қадамни ташлаяпмиз”\n- Бу нарса бугун ўйлаб топилгани йўқ. Анчадан бери шу хусусида режалаштириб юргандим. Ўзим туғилиб ўсган – Қувада алоҳида жой олинган. Ўша ерда иккита сунъий қопламали майдон қурилган. Ҳозир бу иш юритяпти. Болалар футбол ўйнаб келишяпти. Футбол мактабини ташкил этиш бўйича ундан-бундан сўрадим, маслаҳатлашдик. Тошкентда ўз мактабини очган танишлар бор. Улардан ҳам йўл-йўриқлар сўрадик. Кейин шу нарсага йўл урдик. Бу ҳозирча катта лойиҳа эмас. Аммо биринчи қадамни ташлаяпмиз. Муҳими, шу.\n“Ҳаммаси менинг назоратимда бўлади”\n- Ҳозирча футбол мактабимизда нечта болалар бўлишини айта олмайман. 7 ноябрга очилишини режалаштирганмиз. Эълонлар тарқатдик, қизиқувчиларни таклиф қилдик. 6 ёшдан 12 ёшгача болаларни қабул қиламиз. 100 тача болани вақтма-вақт шуғуллантирса бўлади. Шунга шароит бор. Имкониятларини Тошкентдаги футбол мактаблари каби қилмоқчимиз. Кўп нарса 7-кунга боғлиқ. Қанча бола келишига қараб, кейин режаларимиз ўзгаради. Навбатдаги турдан кейин Суперлигада тўхталиш бўлади, шу боис уйда бўламан. Керакли барча жиҳозларни етказамиз. Мураббий ҳам бор. Ёшлигимда асакалик Музаффар ака деган мураббий мени шуғуллантирган. У билан ҳам гаплашдик. Тан олиш керак, ҳозир Ўзбекистонда болалар мураббийи бўйича зўр савияда эмасмиз. Режамизда мураббийларни Тошкентда малака оширтириш ниятимиз бор. Чунки пойтахтда бундай мактаблар кўп. Водийда ҳам бор, аммо камроқ. Болалар спортида хусусан, футболни қанча эрта бошлашса, пойдевор шунча яхши бўлади. Ривожланиши ҳам тезроқ кечади. Албатта, у ерда ҳамма нарса менинг назоратимда бўлади. Футбол мактабига ҳар сафар борганимда Суперлигада ўйнаётган футболчиларни чақириб болалар учун мастер-класс ўтказиш, мотивация бериш ниятимиз ҳам бор. Ҳозирча иккита мураббий билан ишни бошлаймиз.\n“Кўп нарса 7 ноябрь кунига боғлиқ”\n- У ерда имконият жуда катта. Тепаси ўралган 23х43 иккита майдон бор. Қишда машғулот ўтказишга ҳам қулай. Уни ёнида катта майдон қуриш учун ер бор. Шунинг учун баҳордан табиий майдон барпо қилиш ниятимиз бор. Ҳозир эса ишлаб турган иккита майдонимизга эгамиз. У ерда ювиниш ва ечиниш хоналари ҳам мавжуд. Болалар мактабда ўқишади, улар эрталаб ва тушликдан кейин таълим оладилар. Шунга қараб машғулот вақтларини белгилаб оламиз. Шу боис ҳозирча сизга аниқ маълумотларни айтмай турибманки, кўп нарса 7 ноябрь кунига боғлиқ. Болаларни ота-оналари билан гаплашамиз, кимга қандай қулай бўлишига қараб иш тутамиз ва уларнинг таклифлари бўлса ҳам эшитамиз.\n- Стадион барпо қилиш тарихига келадиган бўлсак, адашмасам, икки йил олдин маҳалламизда ташландиқ ер бор эди, эски стадион. Шунда Қува тумани ҳокимининг олдига кириб, таклифимни айтганимда бошида ишонишмаган. Кейин ер беришди, биринчи стадионни 2,5 - 3 ойда битказдик. Сўнг, кўришди ва ишонишди. Натижада яна бир ер берилди ва иккинчи стадионни ҳам қурдик. Биласиз, майдон қуришни ҳам ўзи бўлмайди. Бунга маблағ керак бўлади. Албатта, бошида юрадими-йўқми, деб ўйланасиз. Аммо яхши эффект бўляпти. Барибир водийда футболга қизиқиш бошқача. Кейинчалик шу ердан Суперлигада ўйнайдиган футболчилар чиқса хурсанд бўламиз.\n“Ҳаммаси 15 кун ичида тезлашиб кетди”\n- Ҳозирча ўз номимда турибди. Аммо кейин ўзгартирамиз. Ҳаммаси яқин 15 кун ичида тезлашиб кетди. Хаёлимда албатта, футбол мактабини очишим керак, деган мақсад ўрнашиб қолганди. Кўпчиликдан маслаҳат олганимда ҳамма буни қўллаб-қувватлаганидан кейин ишни орқага чўзмасдан тезроқ ишга тушириш кераклигига ишонч ҳосил қилдим. Ҳозирча Бобур Йўлдошев футбол мактаби деб аталиб турилибди. Логотип ҳам ўйлаб топамиз. Алоҳида формалари бўлади. Албатта, футбол мактабини очганингиздан кейин бирданига ҳаммаси яхши бўлиб кетмайди. Керак бўлса, йиллар зарур. Кейинчалик бу борадаги режаларимиз катта, - дея фикрини якунлади Йўлдошев.\nАГМК ўз футболчиси билан шартномани узайтирди\nАГМК ҳимоячиси жамоанинг юбилей 500-гол муаллифи


Ногиронларнинг ишга жойлашиши учун янги имтиёзлар\n01.04.2018 11:38 0 4045\nНогиронлиги бўлган шахсларнинг бандлигига кўмаклашиш бўйича 2018-2019 йилларга мўлжалланган давлат дастурини тасдиқлаш тўғрисидаги Вазирлар Маҳкамаси қарори қабул қилинди. Бу ҳақда Адлия вазирлигининг «Ҳуқуқий ахборот» каналида хабар берилди.\nУнга кўра, касб-ҳунар таълими муассасаларида 2018/2019 ўқув йилидан бошлаб ногиронлиги бўлган шахсларга мос қасб ва кўникмалар ўргатиш махсус устахоналарини қўшимча жиҳозлаш ва қисқа муддатли ўқув курслари ташкил этилади.\nҚарор билан тасдиқланган дастурда жами 22 та тадбир назарда тутилган. Хусусан, меҳнат фаолиятини амалга ошириш истагида бўлган ногиронлиги бўлган шахсларнинг электрон реестрини шакллантириш, Миллий вакансиялар базасини такомиллаштириш, 15 мингта иш ўрнини ногиронлиги бўлган шахслар учун банд қилиб қўйиш шулар жумласидандир.\nМазкур дастур ижросини таъминлаш ва мувофиқлаштириш бўйича ҳудудий ишчи гуруҳлар тузилиб, мазкур гуруҳлар дастур ижросини таъминлаш билан биргаликда ногиронлиги бўлган шахсларнинг жамоат ишларига жалб қилинишини молиялаштириш, уларни касбга ўқитиш ва малакасини ошириш каби тадбирларни ҳам амалга оширадилар.\nБундан ташқари, фаолият кўрсатиш тури ва уни амалга ошириш жойидан қатьи назар, ногиронлиги бўлган шахс ҳисобланган ҳамда ишчилари сонининг учдан икки қисми ногиронлиги бўлган шахс ҳисобланувчи якка тартибдаги тадбиркорларга давлат мулки объектлари учун ижара тўлови белгиланган энг кам тўловнинг 50 фоизи миқдорида белгиланди.\n2018/2019 ўқув йили ва келгуси ўқув йилларида Тошкент ва Фарғона шаҳарларидаги имконияти чекланган шахслар учун ихтисослаштирилган касб-хунар коллежлари харажатларининг Давлат бюджети ҳисобидан молиялаштирилиши сақлаб қолинади.\nСавдо-саноат палатасига Бандликка кўмаклашиш давлат жамғармаси маблағлари ҳисобидан бир марталик субцидиялар бериш тартибини назарда тутувчи Ҳукумат қарори лойиҳасини ишлаб чиқиш вазифаси юкланди.\nКасб-ҳунар таълими муассасаларида 2018/2019 ўқув йилидан бошлаб ногиронлиги бўлган шахсларга мос қасб ва кўникмалар ўргатиш махсус устахоналарини қўшимча жиҳозлаш ва қисқа муддатли ўқув курслари ташкил этиш учун Бандликка кўмаклашиш давлат жамғармаси ҳисобидан 1 млрд. сўм миқдорида маблағ ажратилади.\nногиронлиги бўлган шахслар\nЖамият 07/03, 20:31\n«GM Uzbekistan» ногиронлар учун автомобилларни қайта жиҳозлайди\nЎзбекистонда биринчи маротаба: «Mobicon 2018» доирасида 5G тармоғининг оммавий синовлари ўтказилади


Шавкат Мирзиёев Қўқонда ишлаб чиқарилаётган саноат маҳсулотлари билан танишди\nТошкент +12,2 °C\n14 Сен 2019 3122\nПрезидент Шавкат Мирзиёев «Қўқон» эркин иқтисодий зонасидаги «Шаффоф омадли саноат» қўшма корхонаси фаолияти билан танишди.\nДавлатимиз раҳбарининг 2017 йил 12 январдаги фармонига асосан ташкил этилган ушбу эркин иқтисодий ҳудуд қарийб 710 гектар майдонда жойлашган. Бу ерда машинасозлик, тўқимачилик, электр техникаси, фармацевтика, озиқ-овқат саноати, чарм-пойабзал ва бошқа тармоқларда умумий қиймати 180 миллион долларлик 94 та инвестициявий лойиҳа амалга оширилмоқда.\nБугунги кунда 52 миллион долларлик 29 та лойиҳа фойдаланишга топширилган, 1 минг 700 га яқин иш ўринлари ташкил этилган. Жорий йилнинг саккиз ойида эркин иқтисодий зона резидентлари томонидан жами қиймати 407 миллиард сўмлик маҳсулот ишлаб чиқарилиб, 3,3 миллион долларлик товарлар экспорт қилинган.\n«Шаффоф омадли саноат» қўшма корхонаси давлатимиз раҳбарининг жорий йил майдаги ташрифи асносида ишлаб чиқилган Фарғона вилоятини 2019-2020 йилларда ривожлантириш бўйича ҳудудий инвестиция дастури доирасида ташкил этилган.\nБу ерда йилига 230 минг дона метан ва 250 минг дона пропан ускуналари, 300 минг дона бутловчи ва эҳтиёт қисмлар ишлаб чиқарилади.\nҲисоб-китобларга кўра, бу йиллига 20 миллион доллар миқдоридаги импорт ўрнини тўлдириш имконини беради. Шунингдек, қўшни давлатларга 60 миллион долларлик маҳсулот экспорт қилиш ҳам режалаштирилган.\nМазкур корхонада келгуси йилдан юк ташувчи каралар, 2021 йилдан электромобиллар ишлаб чиқариш мўлжалланмоқда.\nПрезидент электромобилларнинг иқтисодий самарадорлигига алоҳида эътибор қаратди.\nХитойнинг Silk Road Company компанияси билан ҳамкорликда амалга ошириладиган мазкур лойиҳанинг умумий қиймати 30 миллион АҚШ доллари бўлиб, шундан 24 миллион доллари хорижий инвестициядир.\nҲисоб-китобларга кўра, юртимизда ишлаб чиқариладиган экологик тоза электромобиллар нархи 3 минг доллар атрофида бўлади. Улар нефть маҳсулотлари чекланган шароитда муҳим аҳамият касб этади.\nДавлатимиз раҳбари шу ерда «Қўқон» эркин иқтисодий зонасида ишлаб чиқарилаётган маҳсулотларни кўздан кечирди, фарғоналик тадбиркорлар билан суҳбатлашди.


ДИЛДАГИ ГАПЛАР ДАВРАСИ\n≡Давр нафаси 🕔14:48, 20.07.2017 ✔1663\nДОРИ АСЛИДА БЎЛГАНМИ ЁКИ ЙЎҚ?\n≡Долзарб мавзу 🕔14:48, 20.07.2017 ✔1532\nЖорий йилнинг 7 мартидан бошлаб дорихоналарда ижтимоий аҳамиятга эга айрим турдаги маҳаллий ва импорт дори воситалари ҳамда тиббий буюмларни қатъий белгиланган нархда сотиш йўлга қўйилди. Исталган дорихонага кирсангиз, бу айнан қандай дорилар экани ҳақидаги рўйхатга кўзингиз тушади. Истеъмолчига кўринадиган жойга, махсус плакатларда маълумот берилган. Бу яхши, албатта. Аҳолини арзон ва сифатли дори-дармон билан таъминлаш имконини бермоқда. Аммо…\nБОЙЎҒЛИ МАКОН ТУТГАН ХАРОБАЛАР\n≡Долзарб мавзу 🕔14:47, 20.07.2017 ✔1517\nКеча уларда юртдошларимиз яшаётган эди\nМенда табиатан саёҳат қилишга мойиллик кучли. Шу сабабдан кўп вақтим йўл ва сафарларда ўтади. Яқинда олис Томди туманига йўлим тушди.\nПенсиялар «Damas»да боради\n≡Етти кун ≡Етти кун 🕔14:47, 20.07.2017 ✔1066\nҚорақалпоғистонда пенсионерлар ҳар ойлик пенсия маблағларини маҳаллий ҳокимлар, «Халқ банки» ва пенсия жамғармаси томонидан тасдиқланган жадвалга мувофиқ, посёлка, қишлоқ, овул ва маҳаллалардаги фуқаролар йиғинларида жойлашган кассалардан олади.\n≡Етти кун ≡Етти кун 🕔14:46, 20.07.2017 ✔1050\nТошкент вилояти Ангрен шаҳрида «Жаҳолатга қарши маърифат» шиори остида ташкил этилган китоб ярмаркаси шундай номланди.\nУчар қурилмалар назоратсиз эмас\n≡Етти кун ≡Етти кун 🕔14:46, 20.07.2017 ✔1195\nПрезидентимизнинг 17 июлдаги қарори билан Парвозлар хавфсизлигини назорат қилиш давлат инспекцияси («Дававианазорат») тузилмаси янгиланди, деб ёзади «Norma.uz»\nБир фожианинг икки қурбони\n≡Етти кун ≡Етти кун 🕔14:46, 20.07.2017 ✔1167\nЧилонзор тумани ҳудудида муқаддам судланган, 1991 йилда туғилган Рината Мусаева ўзининг етти, беш ва уч ёшли қизларини уйда қаровсиз, ҳаво ҳарорати юқори даражада иссиқ бўлишига қарамай, хонадон ойналари ва эшигини ёпиқ ҳолатда қолдириб, эшикни қулфлаб, ўз ишлари билан кўчага чиқиб кетган. Оқибатда унинг 3 ва 5 ёшли фарзандлари вафот этган. Мазкур ҳолат юзасидан Чилонзор тумани ИИБ ҳузуридаги тергов бўлими томонидан жиноят иши қўзғатилиб, тергов ҳаракатлари давом эттирилмоқда.\n70 миллион долларлик сармоя\n≡Етти кун ≡Етти кун 🕔14:45, 20.07.2017 ✔1245\n«Навоий» эркин иқтисодий зонасида (ЭИЗ) қарийб 70 миллион долларлик сармоя киритувчи 10 та янги корхона очилди.\nДори-дармонлар янада арзонлашадими?\n≡Етти кун ≡Етти кун 🕔14:45, 20.07.2017 ✔1027\nПрезидентимиз Шавкат Мирзиёев 2017 йил 17 июль куни «Аҳолини дори воситалари ва тиббиёт буюмлари билан таъминлаш тизимини такомиллаштириш бўйича қўшимча чора-тадбирлар тўғрисида»ги қарорини имзолади.\nЁрдамга маблағ тўпланмаяпти\n≡Хориж хабарлари ≡Хориж хабарлари 🕔14:32, 20.07.2017 ✔1163\nЯман, Сомали, Жанубий Судан ва Нигерияда айни пайтда давом этаётган очарчиликни тугатиш учун 6 миллиард доллар зарур. БМТ эса очарчиликка қарши курашиш учун етарлича маблағ йиға олмаяпти — июль ойи ҳолатига кўра, мазкур ташкилот маблағнинг 43 фоизини тўплаган, холос.\nАэропортларда назорат кучайтирилди\n≡Хориж хабарлари ≡Хориж хабарлари 🕔14:32, 20.07.2017 ✔1064\nЯпониянинг АҚШга тўғридан-тўғри парвозни амалга оширувчи аэропортларида кучайтирилган текширувлар жорий этилди. Бундан самолёт бортига компьютер кўринишидаги портловчи қурилмаларни олиб ўтишнинг олдини олиш кўзланган.\nХавфсизлик бўйича «супервазирлик»\n≡Хориж хабарлари ≡Хориж хабарлари 🕔14:31, 20.07.2017 ✔1034\nАвстралияда ҳуқуқ-тартибот органларини бирлаштирган янги йирик тузилма — ички ишлар вазирлиги ташкил этилади, дея хабар тарқатди РАТА-ТАСС.\n≡Хориж хабарлари ≡Хориж хабарлари 🕔14:31, 20.07.2017 ✔1064\nЁзда аёз: рекорд янгиланди\n≡Хориж хабарлари ≡Хориж хабарлари 🕔14:31, 20.07.2017 ✔1024\nАргентинанинг Сан-Карлос-де-Барилоче шаҳрига «Аср бўрони» деб аталаётган циклон ёпирилди. Бу ерда ҳаво ҳарорати кескин пасайиб, -25,4 даражага тушиб кетди, дея хабар тарқатди РАА «Новости».\nТриллион тоннали айсберг\n≡Хориж хабарлари ≡Хориж хабарлари 🕔14:31, 20.07.2017 ✔1086\nАнтарктидада «Ларсен С» музлигининг йирик бўлаги ажралиб кетди.\n🕔 14:08, 20.07.2017\nПайшанба, 20-Июл 2020 2019 2018 2017 2016\nУзоқ йиллар узилишиб кетган синфдошлари билан учрашувдан қайтган эридан аёли сўрай бошлабди:\n— Азаматни кўрдингизми?\n— Ҳа, у хумпар катта прокурор бўлиб ишлаётган экан.\n— Ботир-чи? У қалай? — У тентак бош шифокор лавозимига кўтарилибди.\n— Сардор? — Э, у лапашанг тадбиркорликни бошлабди!\nХотин: Єачон сиз ҳам хумпар, тентак, лапашанг бўларкинсиз-а..?\n✔ 114 🕔 21:29, 08.07.2020\n✔ 62 🕔 21:28, 08.07.2020\n✔ 62 🕔 21:27, 08.07.2020\n✔ 113 🕔 21:26, 08.07.2020\n✔ 111 🕔 21:26, 08.07.2020\nОта-она масъулиятни ҳис этган кундан бошлаб бола масъулиятни ҳис эта бошлайди.


18:08 / 07.01.2017 | Madina | 8485\nАссалому алайкум! Бир сайтда бенамоз одам қанчалик яхши амал, силаи раҳм қилмасин савобидан умид қилмасин амаллари зоедир дейилганини ўқидим. Шундайми?\nعَنْ أَبِي هُرَيْرَةَ رَضِي اللهُ عَنْهُ، عَنِ النَّبِيِّ صَلَي الله عَلَيْهِ وَسَلَّم قَالَ: إِنَّ أَوَّلَ مَا يُحَاسَبُ النَّاسُ بِهِ يَوْمَ الْقِيَامَةِ مِنْ أَعْمَالِهِمُ الصَّلَاةُ، يَقُولُ رَبُّنَا عَزَّ وَجَلَّ لِمَلَائِكَتِهِ: - وَهُوَ أَعْلَمُ - انْظُرُوا فِي صَلَاةِ عَبْدِي أَتَمَّهَا أَمْ نَقَصَهَا، فَإِنْ كَانَتْ تَامَّةً كُتِبَتْ لَهُ تَامَّةً، وَإِنْ كَانَ انْتَقَصَ مِنْهَا شَيْئًا قَالَ انْظُرُوا هَلْ لِعَبْدِي مِنْ تَطَوُّعٍ؟ فَإِنْ كَانَ لَهُ تَطَوُّعٌ قَالَ أَتِمُّوا لِعَبْدِي فَرِيضَتَهُ مِنْ تَطَوُّعِهِ، ثُمَّ الزَّكَاةُ مِثْلُ ذَلِكَ، ثُمَّ تُؤْخَذُ الْأَعْمَالُ عَلَى حَسَبِ ذَلِكَ. رَوَاهُ أَبُو دَاوُدَ وَالتِّرْمِذِيُّ. وَلَفْظُهُ: إِنَّ أَوَّلَ مَا يُحَاسَبُ بِهِ الْعَبْدُ يَوْمَ الْقِيَامَةِ مِنْ عَمَلِهِ صَلَاتُهُ، فَإِنْ صَلَحَتْ فَقَدْ أَفْلَحَ وَأَنْجَحَ، وَإِنْ فَسَدَتْ فَقَدْ خَابَ وَخَسِرَ، فَإِنِ انْتَقَصَ مِنْ فَرِيضَتِهِ شَيْئًا قَالَ الرَّبُّ عَزَّ وَجَلَّ أَتِمُّوا فَرِيضَتَهُ مِنْ تَطَوُّعِهِ\n«Одамларнинг қиёмат куни энг аввал ҳисоб-китоб қилинадиган амаллари намоздир. Аллоҳ азза ва жалла Ўзи билиб турса ҳам, фаришталарга:\n«Бандамнинг намозига назар солинглар. Уни тугал қилдимикан ёки ноқис қилдимикан?» дейди. Бас, агар (намози) тугал бўлса, унга (намози) тугал, деб ёзилади. Агар у (намоз)дан бирор нарса камайган бўлса, У зот:\n«Назар солинглар, бандамнинг нафли бормикан?» дейди. Бас, агар нафли бўлса, «Бандамнинг нафл (намоз)идан фарзини тугал қилинглар», дейди.\nСўнгра закот ҳам шунга ўхшаш бўлади. Ке¬йин ҳамма амаллар ана шунга ўхшатиб олинади», дедилар».\nТермизий келтирган лафзда:\n«Албатта, банданинг қиёмат куни энг аввал ҳисоб-китоб қилинадиган амали намозидир. Агар у (намоз) дуруст бўлса, батаҳқиқ, (банда) ютуққа эришади ва нажот топади. Агар у (намоз) фосид бўлса, батаҳқиқ, (банда) ноумид бўлади ва хусронга учрайди. Бас, агар унинг фарз намозидан бирор нарса камиб қолса, Робб азза ва жалла: «Унинг фарзини нафлларидан тўлдиринглар», дейди», дейилган.\nШарҳ: Қиёмат куни отанинг бола билан, боланинг ота билан, онанинг қиз билан, қизнинг она билан, эрнинг хотин билан, хотиннинг эр билан иши бўлмайди. Ҳамма ўзи билан ўзи овора. Ҳамма У куннинг даҳшатидан титрайди. Ҳамма ўзининг ҳоли қандай бўлишидан хавфда бўлади. Ҳамма ҳисоб-китобни кутади. Ана шу пайтда бандаларнинг бу дунёда қилган амалларининг ҳисоб-китоби бошланади. Банда дастлаб намоздан сўралади:\n«Сенга намоз фарз бўлганидан бошлаб қанча намоз ўқидинг?»\n«Қанча намозни қазо қилдинг?»\n«Қанча намозни тўлиқ ўқидинг?»\n«Қанчасини ўз вақтида ўқидинг» ва ҳоказо.\nМана шунинг ўзи намознинг қанчалар аҳамиятли эканлигини яққол кўрсатиб турибди.\nКелинг, ушбу улуғ ҳадиси шарифдан чиқадиган фойдаларни бирма-бир ўрганайлик:\n1. Қиёмат куни одамларнинг энг аввал ҳисоб-китоб қилинадиган амали намоздир.\n2. Агар банда намозни бу дунёда ўз вақтида адо этган бўлса, у банда ютуққа эришади, нажот топади. Дўзах азобидан қутулиб, жаннатга киради.\n3. Агар банда бу дунёда намозни ўқимаган ёки чала адо этган бўлса, шўри қурийди. У ўшал кунда ноумид бўлади, хусронга учраб, дўзахнинг энг қаъридан жой олади.\n4. Аллоҳ таоло Ўзи билиб туриб, фаришталарга:\n«Бандамнинг намозига назар солинглар. Уни тугал қилдимикан ёки ноқис қилдимикан?» дейди.\nБу билан намозни тугал ўқиганларга иззат-ҳурмат кўрсатиш, қиёмат куни фаришталар ва бутун халойиқ олдида уларни шарафлаш бўлади. Шу билан бирга, намоз ўқимаганлар ва намозни тўлиқ ўқимаганларни шарманда қилиш юзага чиқади. Улар ўша кунда ҳамманинг олдида шармисору, хору зор бўладилар.\n5. Фаришталар банданинг намозига назар соладилар. Агар намози тугал бўлса, «тугал» деб ёзиб қўядилар ва банданинг иши хурсандчиликка айланади.\n6. Фаришталар назар солганида, агар намозидан бирор нарса кам бўлса, баъзиси ўқилмаган ёки камчилик билан ўқилган бўлса, унинг нафл намозидан олиниб, ўша камчилик тўлатилади.\n7. Бунда нафл намознинг аҳамияти намоён бўлмоқда. Шунинг учун нафл намозни кўпроқ ўқиш керак.\n8. Нафл намози йўқларнинг аҳволи чатоқ бўлиши.\n9. Закотни тўлиқ ва ўз вақтида беришга тар¬ғиб.\n10. Закотнинг ками бўлса, қиёмат куни нафл садақалардан ўрни тўлдирилиши.\n11. Ҳамма фарз амаллардан камчилик бўлса, ўша амалларнинг нафлидан ўрни тўлдирилиши.\n12. Нафл ибодатларга тарғиб.\nНамозида камчилик бўлганларнинг ҳоли шу бўлса, умуман намози йўқларнинг ҳоли нима бўлишини ақли бор одам ўзи билиб олаверади.\nИш шундай бўлганидан кейин бир ракъат фарз намозни ҳам қолдирмай, ўз вақтида яхшилаб ўқишимиз лозим. Бошқа вақтларда иложи борича кўпроқ нафл намоз ўқишга ҳаракат қилишимиз керак. Токи, қиёмат куни шарманда бўлмайлик. Ҳисоб-китобимиз аввалидан яхши бошлани¬шига муяссар бўлайлик. Намозимиз тугал чиқиб, ютуққа эришиб, нажот топиб, жаннатга мушарраф бўлайлик. (“Ҳадис ва Ҳаёт” китобидан). Валлоҳу аълам!\nжасад 1ҳафтадан бери комилмай турибди\nСАВОЛГА ЖАВОБ ҚАЪҲОН БЭРЭЛАДИ\nтушда тасбех куриш\nОдам алайҳиссаломнинг фарзандлари\nЯна номоз ҳақида\nБешик тўйдаги келадиган буюмлар\nДафн вақтидаги дастрўмол


Фракция аъзолари иқтисодий-ижтимоий соҳаларнинг карантиндаги фаолиятига оид таклифлар бердилар\nШунингдек, таълим олишнинг масофавий йўналишларига ўтиш масаласи ҳам партия дастуридан ўрин олган эди. Айни пандемия вақтида бу масала долзарб аҳамият касб эта бошлади ва мамлакатимиздаги таълим муассасалари масофавий, онлайн таълимни йўлга қўйди.\nФракция аъзолари қонун лойиҳаларига ўз позициясини билдирдими?\nДепутатлар томонидан айтиб ўтилганидек, озиқ-овқат хавфсизлигини таъминлаш, халқимизни зарур маҳсулотлар билан таъминлашда ўзимизда етиштирилаётган озиқ-овқатларнинг эркин сотилишини таъминлаш зарурдир. Айниқса, юртимизда етарли ҳажмда етиштирилмайдиган маҳсулотлар майдонини кенгайтириш ғоят муҳим саналади.\nБугун Олий Мажлис Қонунчилик палатасидаги “Адолат” социал-демократик партияси фракциясининг видеоконференция йиғилиши бўлиб ўтди. Унда Ўзбекистон Республикаси Ҳисоб палатасининг 2019 йилги ҳисоботи кўриб чиқилди.


Тромбопол® | medu.uz - Дорилар ҳақида маълумотлар ўзбек тилида\nHome Йўриқномалар Тромбопол®\nПрепаратнинг савдо номи: Тромбопол®\nТаъсир қилувчи модда (ХПН): ацетилсалицил кислотаси\nФаол модда: 75 мг ёки 150 мг ацетилсалицил кислотаси\nЁрдамчи моддалар: кукунсимон целлюлоза, маккажўхори крахмали, натрий кармеллоза,\nқобиқ таркиби: гипромеллоза, триэтилцитрат, метакрил кислотасининг сополимери, тальк, титан диоксиди, лаурил сульфати, сувсиз коллоид кремний диоксиди, натрий карбонат моногидрати.\nТаърифи: думалоқ, икки томонлама қавариқ, оқ, қобиқ билан қопланган таблеткалар.\nТромбопол салицил кислотасини ацетил ҳосиласини сақловчи восита бўлиб, тромбоцитлар агрегациясини тормозлайди, иситма туширувчи, оғриқни қолдирувчи ва яллиғланишга қарши таъсирга эга.\nАцетилсалицил кислотаси томонидан тромбоцитлар агрегациясини тормозлаш механизми тромбоцитлардаги циклооксигеназа фаоллигини тормозланишига асосланган, у арахидон кислотасини простагландинлар ва тромбоксанларнинг ўтмишдоши хисобланган циклик пероксидларга (PGG2 ва PGH2) айлантиради.\nАгрегацияни тормозланиши препаратнинг кичик дозаларида кузатилади ва бир марталик дозани қабул қилгандан сўнг бир неча кун сақланиб туради.\nАцетилсалицил кислотасининг бу хусусиятлари тромбоэмболик асоратларни профилактикасида ва даволашда, шунингдек миокард инфаркти ва юракнинг ишемик касалликларини профилактикасида қўлланилади.\nТромбопол ичакда эрувчан қобиқ билан қопланган таблеткалар, меъдада эримайдиган дори шакли бўлиб, бунинг натижасида ацетилсалицил кислотасининг меъда шиллиқ қавати билан бевосита контакт хавфи камаяди. Таблеткани эриши ва фаол моддани ажралиб чиқиши ўникки бармоқ ичакнинг ишқорий муҳитида юз беради.\nИчакда эрувчан қобиқ билан қопланган таблеткалардан ацетилсалицил кислотасини сўрилиши, анъанавий шаклларидан ажралиб чиқишига нисбатан бир оз ўзгача кечади. Препаратни сўрилиши қабул қилингандан кейин 3-6 соат ўтгач бошланади, бу қобиқнинг борлиги дори препаратини меъдада эришига самарали тўсқинлик қилади.\nПлазмадаги максимал концентрация 6 соатдан кейин кузатилади ва 150 мг ли таблеткалар учун ўртача 12,7 мкг/мл ни ва 75 мг ли таблеткалар учун 6,72 мкг/мл ни ташкил қилади.\nМеъда-ичак йўлларидаги овқат препаратни сўрилишини секинлаштиради, лекин ацетилсалицил кислотасининг биологик кираолишлигини пасайтирмайди.\nАцетилсалицил кислотаси меъда-ичак йўлларида 80-100% сўрилади.\nАцетилсалицил кислотаси организмнинг кўпчилик тўқималари ва суюқликларида тез ва аҳамиятли даражада тақсимланади.\nНисбий тақсимланиш ҳажми тахминан 0,15-0,2 л/кг ни ташкил қилади ва препаратнинг зардобдаги концентрацияси ўсиши билан ошади.\nАгар концентрацияси 120 мкг/мл ни ташкил қилса, ацетилсалицил кислотасининг тахминан 33% плазма оқсиллари билан боғланади.\nОқсиллар билан боғланиш даражаси альбуминлар даражасига боғлиқ, соғлом шахсларда бу концентрацияни пасайиши билан параллел камаяди.\nБуйрак етишмовчилигида, ҳомиладорлик даври ва чақалоқларда ацетилсалицил кислотасини плазма оқсиллари билан боғланиши нафақат гипоальбуминемия оқибатида камаймайди, балки препаратни оқсиллар билан боғларидан сиқиб чиқарувчи эндоген омилларнинг кумуляцияси туфайли ҳам камаяди.\nАцетилсалицил кислотаси сўрилиш даврида қисман биотрансформацияга учрайди. Ушбу жараён эстераза иштирокида асосан жигарда, ва шунингдек қон зардобида, эритроцитларда ва бўғим суюқлигида кузатилади.\nСалицилатлар асосан глицин билан салицил кислотасини ва глюкурон кислотаси билан салицилфенол ва салицилацил-глюкуронатни ҳосил қилиб, конъюгацияга учрайди; фақат уларнинг озгина қисми гентизин кислотаси, 2,3–дигидроксибензой ва 2,3,5–тригидроксибензой кислотасини ҳосил қилиб гидроксилланади.\nАёлларда гидроксилланиш жараёни секинроқ кечади (қон зардобида эстеразанинг фаоллиги паст).\nЭлиминация фазасида ацетилсалицил кислотасининг ярим чиқарилиш даври тахминан 2-3 соатни ташкил қилади.\nБошқа салицилатлардан фарқли равишда, гидролизланмаган ацетилсалицил кислотаси кўп марта юборишидан кейин қон зардобида тўпланмайди.\nАцетилсалицил кислотасининг ичга қабул қилинган дозасининг тахминан 1% сийдик билан гидролизланмаган ацетилсалицил кислотаси кўринишида, қолган қисми салицил кислотаси ва унинг метаболитлари кўринишида чиқарилади.\nБуйраклар фаолияти меъёрида бўлган беморларда ацетилсалицил кислотасининг бир марталик дозасининг 80-100% сийдик билан 24-72 соат давомида чиқарилади.\nхавф омиллари (масалан, қандли диабет, гиперлипидемия, артериал гипертензия, семириш, чекиш, кексалик ёши) бўлганида ўткир миокард инфаркти ва такрорий миокард инфарктини олдини олиш;\nинсультни олдини олиш (шу жумладан, бош мияда қон айланишини ўткинчи бузилишлари бўлган пациентларда);\nбош мия қон айланишини ўткинчи бузилишини олдини олиш;\nқон томирларидаги операциялар ва инвазив аралашувлардан (масалан, аорта коронар шунтлаш, уйқу артерияларнинг эндоартерэктомияси, артериовеноз шунтлаш, уйқу артерияларнинг ангиопластикаси) кейинги тромбоэмболияларни олдини олиш;\nчуқур веналар тромбози ва ўпка артерияси ва унинг шохларининг тромбоэмболиясини олдини олиш (шу жумладан, катта жарроҳлик аралашувлар натижасидаги узоқ муддатли иммобилизацияда).\nКўпинча суткада 75 мг ли 1-2 таблеткадан ёки 150 мг ли 1 таблеткадан овқатланиш вақтида ёки овқатланишдан кейин қўлланади. Таблеткаларни чайнамасдан, оз миқдордаги\nсув билан ютиш керак.\nЯнги миокард инфарктида ёки янги миокард инфарктига тахмин қилинган пациентларда: тромбоцитлар агрегацияси жараёнини тез сусайтириш мақсадида ацетилсалицил кислотасининг суткадаги бир марталик бошланғич тўйинтириш дозаси 225-300 мг ни ташкил этади. Таблеткаларни сўрилишини тезлаштириш учун чайнаш керак.\nҚон кетиш хавфини ошиши, қон кетиш вақтини ошиши, протромбин вақтини ошиши, тромбоцитопения. Қон кетишлари: периоперацион қон кетишлар, гематомалар, бурундан қон кетиши, сийдик чиқариш йўллари ва жинсий аъзолардан қон кетиши, милклардан қон кетиши кузатилган. Кам ёки жуда кам ҳолларда жиддий қон кетишлари: меъда-ичакдан қон кетиши, геморрагик инсульт (айниқса, назорат қилиб бўлмайдиган артериал гипертензияси бўлган пациентларда ва (ёки) қон тўхтатувчи воситалар бир вақтда қабул қилинган ҳолда) кузатилган, улар якка ҳолларда пациентнинг ҳаётига потенциал хавф солиши мумкин.\nҚон кетиши мувофиқ клиник ва лаборатор кўринишлар билан аниқланган астения, рангпарлик, гипоперфузия каби симптомлар билан кечувчи қон кетиши ва (ёки) темир танқислиги (масалан, яширин қон кетишлар натижасида) оқибатида ўткир ва сурункали анемияга олиб келиши мумкин.\nШунингдек, глюкоза-6-фосфатдегидрогеназа танқислиги ва лейкопения, агранулоцитоз ёки эозинопенияси бўлган пациентларда гемолитик анемия кузатилиши мумкин.\nМувофиқ клиник симптомлар ва лаборатор маълумотлар ўзгариши билан кечувчи юқори сезувчанлик реакциялари: бронхиал астма, тери реакциялари, тошма, шиш, қичишиш, кардиореспиратор бузилишлар. Жуда кам ҳолларда оғир реакциялар, шу жумладан анафилактик шок юз бериши мумкин.\nБош айланиши ва қулоқларни шанғиллаши (одатда, доза ошириб юборилиши натижасида), эшитишни бузилиши.\nДиспепсик симптомлар (жиғилдон қайнаши, кўнгил айниши, қусиш), қоринда оғриқ, иштаҳани йўқолиши, кам ҳолларда меъда ва ичакни яллиғланиши ҳолатлари; кам ҳолларда қон кетиши ва перфорацияга олиб келувчи, тегишли клиник симптомлар ва лаборатор кўрсаткичларни ўзгариши бўлган меъда ва (ёки) ўн икки бармоқ ичак яра касаллиги.\nЖигар ва ўт йўллари томонидан бузилишлар:\nЖигар трансаминазаси даражасини, ишқорий фосфотазани ва билирубин даражасини ошиши билан кечувчи жигар фаолиятини транзитор бузилишлари кам таърифланган. Шунингдек, гепатоцитларнинг ўчоқли некрози, айниқса, анамнезида ювенил ревматоид артрити, тизимли қизил югурик, ревматик иситма ёки жигар касалликлари бўлган пациентларда жигарни катталашиши ва оғриқ хисси бўлиши мумкин.\nКам ҳолларда, ацетилсалицил кислотасини юқори дозаларда қўлланилишидан сўнг буйрак сўрғичларининг некрози ва интерстициал нефрит юзага келган. Шунингдек, протеинурия кузатилиши ва сийдикда лейкоцитлар ва эритроцитлар аниқланиши мумкин.\nАцетилсалицил кислотасини сақловчи препаратларни давомий қўлланилиши кейинги дозаларни қабул қилиш билан кучаядиган бош оғриғига сабаб бўлиши мумкин.\nАнальгетик воситаларни, айниқса, бир нечта таъсир этувчи модда сақловчиларини, узоқ вақт қўлланилиши буйрак фаолиятини оғир бузилишига ва буйрак етишмовчилигига олиб келиши мумкин.\nФаол модда ёки ҳар қандай ёрдамчи моддаларга юқори сезувчанлик. 0,3% аҳоли, шу жумладан 20% бронхиал астма ва сурункали эшакеми билан оғриган беморларда кузатилган ацетилсалицил кислотасига юқори сезувчанлик. Юқори сезувчанлик симптомлари: эшакеми ва хатто шок, ацетилсалицил кислотаси қабул қилинганидан сўнг 3 соат давомида юз бериши мумкин.\nБронхоспазм, ринит, шок каби симптомлар билан кечувчи бошқа ностероид яллиғланишга қарши препаратларга юқори сезувчанлик.\nБронхиал астма, нафас тизимининг сурункали касалликлари, пичан иситмаси ёки бурун шиллиқ қаватини шиши, чунки ушбу касалликлари бўлган пациентлар ностероид яллиғланишга қарши дори препаратларига астма хуружлари, тери ва шиллиқ қаватларни чекланган шиши (ангионевротик шиши) ёки бошқа пациентларга қараганда кўпроқ эшакеми билан реакция қилишлари мумкин.\nЗўрайиш босқичидаги меъда ва (ёки) ўникки бармоқ ичакнинг яра касаллиги, ва шунингдек, яллиғланиш ҳолатлари ёки меъда-ичакдан қон кетишилари (меъда-ичакдан қон кетиши ёки яра касалликларини қайталаниши бўлиши мумкин).\nҚон ивишини бузилишлари (масалан, гемофилия, Виллебранд касаллиги, телеангиэктазия, тромбоцитопения), шунингдек агар пациент антикоагулянтлар (масалан, кумарин ҳосиласи, гепарин) билан даволаниш ўтаётган бўлса.\nОғир жигар ёки буйрак етишмовчилиги.\nОғир юрак етишмовчилиги.\nҲомиладорнинг III уч ойлиги. Лактация даври.\n16 ёшгача бўлган болаларда қўлланилиши, айниқса ўткир вирусли инфекцияларда, Рейе синдроми бўлиши мумкинлиги хавфини ҳисобга олган ҳолда.\nМиелотоксикликни ҳисобга олган ҳолда, метотрексат билан бирга бир ҳафтада\n15 мг ёки юқорироқ дозаларда бир вақтда қўлланилиши мумкин эмас.\nАцетилсалицил кислотаси билан бир вақтда қўллаш мумкин бўлмаган дори воситалари:\nМетотрексат билан бир ҳафтада 15 мг ёки кўпроқ дозаларда.\nМетотрексатнинг суяк кўмигига захарли таъсирини ошиши (яллиғланишга қарши препаратлар билан бир вақтда қўлланганида метотрексатнинг буйрак клиренсини пасайиши – шунингдек ацетилсалицил кислотаси билан – плазма оқсиллари билан боғланган метотрексатни салицилатлар томонидан сиқиб чиқарилиши – “Қўллаш мумкин бўлмаган ҳолатлар”га қаранг).\nМахсус эҳтиёткорликни талаб этувчи, дориларнинг ўзаро таъсири:\nМетотрексат билан ҳафтада 15 мг дан камроқ дозаларда. Метотрексатнинг суяк кўмигига заҳарли таъсирининг ошиши (яллиғланишга қарши препаратлар билан бир вақтда қўлланилишида метотрексатнинг буйрак клиренсини пасайиши – шунингдек ацетилсалицил кислотаси билан – плазма оқсиллари билан боғланган метотрексатни салицилатлар томонидан сиқиб чиқарилиши – “Махсус кўрсатмалар” бўлимига қаранг).\nИбупрофенни бир вақтда қўлланиши ацетилсалицил кислотаси чақирган тромбоцитлар агрегациясини қайтмас тормозланишига қарши таъсир қилади. Юрак-қон томир ҳолатларини юқори хавфи бор пациентларда ибупрофен билан даволаш ацетилсалицил кислотасини кардиопротектор таъсирини пасайтириши мумкин (“Махсус кўрсатмалар” бўлимига қаранг).\nАнтикоагулянтлар (кумарин ҳосиласи, гепарин)\nАцетилсалицил кислотасини қон ивишига қарши воситалар билан бир вақтда қўлланиши қон ивишига қарши таъсирини кучайтириши мумкин. Ацетилсалицил кислотасининг антиагрегацион хусусиятлари ва плазма оқсиллари билан боғланган қон ивишига қарши препаратларни сиқиб чиқарилиши туфайли юзага келувчи қон кетиши вақтини ва қон қуйилишини ошишини юқори хавфи бўлади.\nБошқа ностероид яллиғланишга қарши дори препаратлари, шу жумладан, юқори дозалардаги салицилатлар (суткада ≥ 3 г).\nАцетилсалицил кислотаси ностероид яллиғланишга қарши воситалар билан бир вақтда қўлланганида меъда ва (ёки) ўн икки бармоқ ичак яра касаллиги ва меъда-ичак қон кетиши, шунингдек, бу препаратларнинг синергик таъсири билан боғлиқ буйракни шикастланиш хавфини оширади.\nСийдик кислотасини сийдик билан чиқарилишини оширувчи дори препаратлар, масалан, бензбромарон, пробенецид.\nАцетилсалицил кислотаси сийдик кислотаси чиқарилишини оширувчи препаратлар билан бир вақтда қўлланилиши подаграга қарши воситаларни таъсирини пасайишига олиб келади (буйрак найчалари орқали сийдик кислотасини чиқарилиш жараёнини рақобати).\nАцетилсалицил кислотасини дигоксин билан бир вақтда қўлланилиши буйрак орқали дигоксинни кам чиқарилиши юзага келиши туфайли плазмада дигоксиннинг миқдорини ошишини чиқаради.\nДиабетга қарши воситалар, масалан, инсулин, сульфонилмочевина ҳосиласи.\nПлазма оқсиллари билан боғланган гипогликемик хусусиятлари ва сульфонилмочевина ҳосилаларини сиқиб чиқарилиши туфайли ацетилсалицил кислотаси диабетга қарши препаратларнинг таъсирини оширади.\nАцетилсалицил кислотаси билан бир вақтда қўлланилаётган тромболитик препаратлар ва тромбоцитлар агрегациясини сусайтирувчи воситалар, масалан тиклопидин қон кетиши ва қон қуюлиши вақти узайиши хавфини оширади.\nДиуретикларни ва ацетилсалицил кислотасини суткада 3 г ва ундан ортиқ дозаларда бир вақтда қўлланиши – буйракларда простагландинлар синтезини сусайиши оқибатидаги калава фильтрациясини камайиши натижасида организмда сув ва натрий тутилиши билан боғлиқ диуретик таъсирни камайиши. Ацетилсалицил кислотаси фуросемидни ототоксик таъсирини кучайтириши мумкин.\nТизимли глюкокортикоидлар (Аддисон касаллигида ўринбосар терапия тарзида ишлатиладиган тизимли глюкокортикостероидлар, гидрокортизондан ташқари) – улар ацетилсалицил кислотаси билан биргаликда ишлатилганда меъда-ичакдан қон кетиши ва яра касаллиги ривожланиши хавфини оширади, ва шунингдек, даволаш давомида плазмада салицилатлар концентрациясини пасайтиради, қўллаш тугатилганидан сўнг салицилатларнинг дозасини ошириб юборилиш хавфи ошади.\nААФ ингибиторлари ва ацетилсалицил кислотасини суткада 3 г ва ундан ортиқ дозаларда бир вақтда қўлланиши – қон томирларни кенгайтирувчи простагландинлар синтезини сусайиши оқибатида калава фильтрацияси камайиши билан боғлиқ гипотензив таъсир сусаяди.\nПлазма оқсиллари билан боғланган вальпроат кислотасини сиқиб чиқарилиши натижасида, ацетилсалицил кислотаси унинг токсиклигини оширади. Иккала препаратнинг синергик антиагрегацион самараси туфайли вальпроат кислотаси ацетилсалицил кислотасини антиагрегацион таъсирини кучайтиради.\nАлкоголь меъда-ичак йўллари томонидан кузатиладиган нохуш самараларининг, яъни шиллиқ қаватида яра ҳосил бўлиши ёки қон кетиши хавфини ошириши мумкин.\nАцетилсалицил кислотаси ацетазоламиднинг концентрациясини ва шу билан унинг токсиклигини хам сезиларли даражада ошириши мумкин.\nДори препаратининг симптомларни бартараф этиш учун зарур бўлган минимал, самарали дозада имкон борича қисқа даврда қўлланилиши ножўя самаралар хавфини камайтиради.\nБуйрак фаолияти бузилишлари ёки сурункали буйрак етишмовчилиги бор беморларда эҳтиёткорликка риоя қилиш керак (чунки, ацетилсалицил кислотаси ва унинг метаболитлари сийдик билан чиқарилади, ва бу нохуш симптомларни ривожланиш хавфини оширади).\nЮвенил ревматоид артрити ва (ёки) тизимли қизил югурик, шунингдек жигар фаолияти бузилган пациентларда дори маҳсулотини эҳтиёткорлик билан қўллаш керак, чунки салицилатларнинг токсиклиги ошади; бу пациентларда жигар фаолиятини назорат қилиш керак.\nОперация пайтида ва ундан кейин қон кетиши узайиши хавфини ҳисобга олиб, режалаштирилган жарроҳлик операциялардан 5-7 кун олдин ацетилсалицил кислотасини қабул қилишни тўхтатиш керак.\nМетотрексатни суяк кўмигига токсик таъсирини потенциялашини хисобга олиб, метотрексатни хавфтасига 15 мг дан кам дозаларда қўллашда эҳтиёткорликка риоя қилиш керак. Метотрексатни юқори дозаларда вена ичига инфузия қилишдан 24-48 соат олдин салицилатларни бекор қилиш керак. Метотрексатни ҳафтада 15 мг дан ошувчи дозаларда бир вақтда қўлланилиши таъқиқланади.\nБачадондан қон кетиши, ҳаддан кўп хайз қон кетиши, бачадон ички контрацептивларини қўллаш, артериал гипертензия, ва шунингдек юрак етишмовчилигида эҳтиёткорлик билан қўлланилсин.\nДори препаратини гипогликемик таъсир хавфини ошишини ҳисобга олиб, сульфонилмочевина гуруҳига кирувчи перорал гипогликемик препаратларни қабул қилувчи, ва шунингдек подаграга қарши дори воситаларини қабул қилувчи пациентларга буюриш мумкин эмас.\nМеъда-ичак йўллари шиллиқ қавати шикастланиши мумкинлиги хавфи ошишини ҳисобга олиб, ацетилсалицил кислотаси билан даволанишда алкоголни истеъмол қилиш мумкин эмас.\nКекса ёшдаги пациентларда нохуш самаралар бўлиши мумкинлиги хавфи ошишини ҳисобга олиб, препаратни кичик дозаларда ва катта вақт оралиқлари билан қўллаш керак.\nЦиклооксигеназани (простагландинлар синтези) сусайтирувчи дори препаратлари овуляцияга таъсири орқали аёллар фертиллигини бузилишини чақириши мумкинлиги ҳақида далиллар бор. Бу самара транзитор характерга эга ва у даволаш тугагандан кейин йўқолади. Бу таъсир ацетилсалицил кислотасини суткада ≥500 мг дозада буюрилганда кузатилиши мумкин.\nИбупрофен қабул қилаётган пациентларда алоҳида эҳтиёткорликка риоя қилиш керак.\nҲомиладорликнинг I ва II уч ойликларида ацетилсалицил кислотасини алоҳида эҳтиёткорлик билан қўллаш керак. Препаратни эмизикли оналарга буюриш мумкин эмас.\nФертилликка, ҳомиладорликка ва эмизиш даврига таъсири\nПростагландинлар синтезини сусайиши ҳомиладорликни кечишига, эмбрион ва ҳомила ривожланишига нохуш таъсир кўрсатиши мумкин. Эпидемиологик тадқиқотларнинг маълумотлари ҳомила тушишини юқори хавфи ва туғма юрак ва овқат хазм қилиш тизими нуқсонлари ҳомиладорликнинг эрта даврида простагландинлар синтези ингибиторларини қўлланиши билан боғлиқлигини кўрсатади.\nЮрак-қон томир тизими нуқсонлари ривожланиши хавфини ўта ошиши бу тадқиқотларда <1% дан деярли 1,5% ни ташкил қилган. Юқорида келтирилган нуқсонлар пайдо бўлиш хавфи препаратни юқори дозада ва шунингдек, узоқ вақт даволаш туфайли ошган бўлиши мумкин.\nОнаси туғруққача ацетилсалицил кислотасини қўллаган чақалоқларда субконъюнктивал геморрагия, гематурия, петехиялар, кефалогематома каби қон кетишлари кузатилган.\nБошқа тадқиқотларда онаси туғруқ пайтига бир ҳафта қолгунича бўлган вақтда ацетилсалицил кислотасини қўллаган чала туғилганларда бош мияга ички қон қуюлишлари кузатилган.\nҲайвонларда ҳомила учун ўлим дозаси клиник амалиётда қўлланилган дозадан юқори бўлган. Органогенез даврида простагландинлар синтези ингибиторлари юборилган хайвонларда туғма нуқсонлар, шу жумладан, юрак-томир тизими нуқсонлари тез-тезлигини ошганлиги кузатилган.\nАцетилсалицил кислотаси йўлдош тўсиғидан осон ўтади. Ҳомиладорликнинг биринчи 6 ойлигида дори препарати фақатгина зарур ҳолларда қўллаш мумкин. Эндигина ҳомиладор бўлган ёки ҳомиладорликнинг биринчи ва иккинчи уч ойлигидаги аёлларга ацетилсалицил кислотасини қўллаш зарурати бўлса, энг кам самарали дозада, энг қисқа вақт давомида қўллаш керак.\nҲомиладорликнинг охирги уч ойлигида простагландинлар синтези ингибиторлари гуруҳидаги барча препаратлар ҳомилага оғир таъсир кўрсатиши мумкин:\nқон айланиш тизимига (аорта йўлини эрта ёпилиши билан ўпка гипертензияси).\nбуйракларга (кам сувлик билан буйрак етишмовчилиги кузатилиши мумкин).\nҲомиладорликнинг учинчи уч ойлигида простагландинлар синтези ингибиторлари гуруҳидаги барча препаратларнинг юборилишида:\nхатто жуда кам дозаларда қабул қилишда ҳам, онада ва болада қон кетиш вақтини узайтириши ва антиагрегацион таъсир кўрсатиши мумкин.\nбачадонни қисқариши қобилиятини сусайтириши мумкин, бундай таъсир дистоция тезлигини ошиши ва хайвонларда туғруқни кечикиши билан боғлиқ бўлган.\nШу билан бирга, ацетилсалицил кислотасини ҳомиладорликнинг охирги уч ойлигида қўллаш мумкин эмас.\nАцетилсалицил кислотаси ва унинг метаболитлари эмизикли оналарда кўкрак сути билан оз миқдорда ажралади. Эмизикли оналарда салицилатларни қисқа вақт қўлланишида ҳозиргача болаларда нохуш самаралар пайдо бўлиши кузатилмаганлиги туфайли, эмизишни тўтатиш мажбурий ҳисобланмайди. Лекин, ацетилсалицил кислотасини мунтазам юқори дозаларда қабул қилинганда, эмизишни анча олдин тўхтатиш керак.\nПрепаратни эмизикли оналарга буюриш мумкин эмас.\nТромбопол дори воситасини механик транспорт воситаларини бошқариш ва ҳаракатланувчи механизмлар билан ишлаш қобилиятига таъсирига оид тадқиқотлар ўтказилмаган.\nАцетилсалицил кислотаси билан захарланишнинг биринчи симптомлари: кўнгил айниши, қусиш, нафасни тезлашиши, қулоқларда шовқинни ўз ичига олади.\nШунингдек эшитишни йўқолиши, кўришни бузилиши, бош оғриғи, ҳаракат қўзғалиши, уйқучанлик, кома, тиришишлар ва гипертермия каби бошқа симптомлар ҳам кузатилган. Оғир интоксикацияда кислота-ишқор ва сув-электролитлар мувозанатини бузилиши (метаболик ацидоз ва сувсизланиш) юз беради.\nТоксикликнинг енгил ва ўртача оғирликдаги симптомлари ацетилсалицил кислотаси тана вазнига 150-300 мг/кг дозада қўлланганида кузатилади. Заҳарланишнинг оғир симптомлари тана вазнига 300-500 мг/кг дозада қабул қилинганидан сўнг кузатилади. Ацетилсалицил кислотасининг потенциал ўлим дозаси тана вазнига 500 мг/кг ни ташкил қилади.\nАцетилсалицил кислотаси билан захарланиш натижасидаги ўлим ҳолати катталарда бир марталик 10 г дан 30 г гача дозада қабул қилгандан сўнг кузатилган. Шунингдек ацетилсалицил кислотасини 130 г дозада қабул қилгандан сўнг тирик қолган пациент ҳақида ҳам таърифланган.\nПациентни шифохонага олиб келиш керак.\n* Қусишни чақириш ёки меъдани ювиш (препаратни сўрилишини камайтириш мақсадида).\nБундай муолажалар ацетилсалицил кислотасини қабул қилгандан сўнг 3-4 соат давомида, препаратнинг катта дозаларида эса, хаттоки 10 соатгача самарали ҳисобланади ;\n* Ацетилсалицил кислотасини сўрилишини камайтириш учун фаоллаштирилган кўмирни сувли суспензия шаклида (катталарга 50-100 г ёки 30-60 г болаларга) юборилиши керак.\n* Гипертермия ҳолатида ташқи муҳитнинг паст хароратни ушлаб туриш ва муздек компресслар қўллаш йўли билан тана ҳароратини тушириш керак;\n* Сув-электролитлар алмашинуви бузилишини қаттиқ назорат қилиш ва уларни тез тўғрилаш керак;\n* Ацетилсалицил кислотасининг буйраклардаги элиминациясини тезлатиш мақсадида ва ацидозни даволашда натрий гидрокарбонатини вена ичига юбориш керак. Сийдик pH ни 7,0-7,5 чегарада ушлаб туриш керак;\n* Оғир заҳарланиш холатларида, кислота-ишқор мувозанатини бузилишини тўғрилаш имконияти бўлмаган ҳолларда ва ёндош буйрак етишмовчилиги холатларида гемодиализ ёки перитонеал диализ қўллаш керак. Диализ йўли билан ацетилсалицил кислотасини организмдан самарали чиқариш ва кислота-ишқор ва сув электролитлар мувозанати бузилишини тез тиклаш мумкин;\n* Протромбин вақтини узайиши холатларида К витаминини қўллаш керак;\n* Респиратор ацидоз ва кома пайдо бўлиши хавфи туфайли марказий нерв тизимига тормозловчи таъсир кўрсатувчи препаратларни, масалан, барбитуратларни, бир вақтда қўллаш мумкин эмас;\n* Нафас фаолияти бузилган пациентларга кислород буюриш керак. Агар зарур бўлса, интубация ва ўпкаларни сунъий вентиляциясини ўтказиш керак;\n* Шок симптомлари холида стандарт шокка қарши даволаш буюриш керак.\n75 мг ёки 150 мг ли Тромбопол ичакда эрувчан қобиқ билан қопланган таблеткалар Al/PVC/PVDC плёнкали блистерларга қадоқланади, улар кейин қўллаш бўйича йўриқномаси билан бирга картон қутига жойланади. Бир ўрам 30 ёки 60 таблетка сақлайди.\nҚўллаш бўйича йўриқнома билан танишиб чиқиш керак.


Легионерлар: Жепаровнинг голи «Сеонгнам»га ғалаба келтирди / CHAMPIONAT.asia\n12:31Olamsport: Мурод Хонтўраев жанг қилади, теннисчиларимизнинг бугунги иштироклари ва бошқа хабарлар 1 12:23Нега "Пахтакор" иштирокидаги ўйинлардан сўнг турли воқеалар юзага келмоқда? 5 12:14The Best маросимининг 10та энг ажойиб сурати 3 12:13Футбол юлдузлари ФИФА сўровномасида кимларга овоз беришди? 1 11:42Спортчилар ижтимоий тармоқларда 4 11:41Омар Моманидан карикатура: Яна Роналду ғолиб бўлди 3 11:31Роналду: "Месси-Роналду даври якунлангани йўқ, у энди бошланяпти" 13 11:11"Манчестер Сити" Премьер-лига рекордини ўрнатди 8 10:43Роналду ва Месси кимларга овоз беришган эди? 10 10:40Бугун соат 13:00да U-23 Осиё чемпионатига қуръа ташланади 11 10:21Неймар кеча «Барселона» президенти билан учрашиб қолди 13 09:55Йилнинг энг чиройли голини томоша қилинг ва Жирунинг дилидаги гапларини ўқинг ВИДЕО 6 09:40Йилнинг энг яхши дарвозабони Жанлуижи Буффоннинг фикрлари 11 09:23Зидан «Олтин тўп»ни олган ва йил мураббийи бўлган дунёдаги биринчи одам 21 09:13“Сўғдиёна” мухлислари Ғузорга боришади 5\nЛегионерлар: Жепаровнинг голи «Сеонгнам»га ғалаба келтирди\nҲориж чемпионатларида тўп сураётган Ўзбекистон миллий терма жамоасининг бир нечта аъзолари ҳафтанинг дам олиш кунлари ўз клублари сафида расмий ўйинларда майдонга тушишди.\n28 сентябрь куни сентябрь куни Россия премьер-лигасида 10-тур ўйинларига старт берилди. Маҳачқалъанинг «Анжи» клуби шарафини ҳимоя қилаётган Одил Аҳмедов мазкур турда ўз майдонида «Амкар» клубига қарши ўйинда асосий таркибда майдонга тушди ва тўлиқ 90 дақиқа ҳаракат қилди. Учрашувда 2:2 ҳисоби қайд этилди.\nМоскванинг «Локомотив» клуби ўз учрашувини 30 сентябрь куни ўтказади. Эслатиб ўтамиз, «Локомотив» сафида Ўзбекистон миллий терма жамоаси ҳимоячиси Виталий Денисов ҳаракат қилади.\n29 сентябрь куни Қозоғистон премьер-лигасида 28-тур ўйинлари бўлиб ўтди. Павлодарнинг «Иртиш» клуби ҳужумчиси Улуғбек Бақоев ўз майдонида «Шахтёр» клубига қарши ўйинда асосий таркибда майдонга тушди ва 90 дақиқа ҳаракат қилди. Учрашувда 2:1 ҳисобида «Иртиш» ғалаба қозонган. Ушбу клуб сафида ўзбекистонлик бошқа бир футболчи, Камолиддин Мурзоев ҳам ҳаракат қилишидан хабарнингиз бор. Эътиборлиси, «Иртиш»га ғалаба келтирган голга айнан иккинчи бўлимда заҳирадан майдонга туширилган Мурзоев 88-дақиқада муаллифлик қилган.\n«Актобе» сафида ҳаракат қилган Ўзбекистон миллий терма жамоасига номзод футболчилар - Темур Кападзе ҳамда Александр Гейрнихлар сафарда «Қайрат» клубига қарши кечган ўйинда асосий таркибда майдонга тушишди. «Актобе»нинг 1:0 ҳисобидаги ғалабаси билан якунига етган ўйиндаги ҳар иккала легионер футболчи 90 дақиқадан ҳаракат қилишди.\n28 сентябрь куни Хитой суперлигасида 26-тур ўйинларига старт берилган. «Чангчун Ятай» клубида тўп сураётган Ўзбекистон миллий терма жамоаси ҳимоячиси Анзур Исмоилов сафарда «Шанхай Шенхин» клубига қарши асосий таркибда майдонга тушди ва 90 дақиқа ўйнади. Ўйинда «Чангчун Ятай» 1:0 ҳисобида ғалаба қозонган.\n«Бейжинг Гуоан» клуби сафида ўйнаётган ўзбекистонлик ҳимоячи Егор Кримец мазкур турда ўз майдонида «Шанхай Шенхуа» клубига қарши кечган учрашувда ўз жамоаси қайдномасидан ўрин олган бўлсада, майдонга туширилмади.\n28 сентябрь куни Жанубий Корея «К» лигаси иккинчи давра ўйинларининг 2-тур учрашувлари бўлиб ўтди. Иккинчи даврадан бошлаб «К» лигада 8-14 ўринлар учун курашга киришган «Сеонгнам Илва Чунма» клуби таркибида Ўзбекистон миллий терма жамоаси сардори Сервер Жепаров тўп суриб келмоқда. Тажрибали ярим ҳимоячи 28 сентябрь куни сафарда «Геонгнам» клубига қарши асосий таркибда майдонга тушди ва 90 дақиқада ҳаракат қилди. Эътиборлиси «Сеонгнам»нинг 2:1 ҳисобидаги ғалабаси билан якунига етган ўйинда ғалаба тўпига учрашувнинг 88-дақиқасида айнан Жепаров муаллифлик қилган.\n12 сентябрь куни Озарбайжон премьер-лигасида ҳам 8-тур ўйинларига старт берилди. Ўзбекистон миллий терма жамоаси ҳужумчиси Баҳодир Насимов ушбу турда ўз майдонида «Карабах» клубига қарши ўйинда жамоаси қайдномасига киритилмади.\n27 сентябрь куни БАА чемпионатида 3-тур ўйинлари ўтказилди. Дубайнинг «Аш Шабоб» клуби ярим ҳимоячиси Азиз Ҳайдаров 3-тур ўйинида ўз майдонида «Ал Жазийра» клубига қарши асосий таркибда майдонга тушди ва тўлиқ 90 дақиқа ўйнади. Учрашувда «Аш Шабоб» 2:4 ҳисобида мағлубиятга учради.


Россия: Мухолифатчи Алексей Навальнийнинг сафдоши халқаро қидирувга берилди\n25 май 2022, Тошкент вақти: 06:05\nМоскванинг Жанубий маъмурий округи ИИБ мухолифатчи Алексей Навальнийнинг сафдоши Иван Ждановга нисбатан халқаро қидирув эълон қилган. Бу ҳақда адвокат Владимир Воронин маълум қилди.\nУ томонидан Твиттер орқали ёйинлаган ҳужжатда “Ждановга оид материаллар Интерполга берилган”и қайд этилган. Адвокатга кўра, Жданов қидирувга 18 июндаёқ берилган, бироқ бу ҳақда ҳеч кимга хабар берилган эмас.\nШу кунларда Москвадаги туман судларидан бири суд қарорини бажармаганликка оид иш бўйича Ждановни сиртдан ҳибсга олиш тўғрисидаги илтимосномани кўриб чиқмоқда.\nЖданов “Дождь” телеканали эфирида ўз парвозларига оид маълумотларни Россия расмийларига Туркия тақдим этганини маълум қилган. Мухолифатчига кўра, буни у жиноят иши материаллари билан танишиш чоғида ўрганган.\nИван Жданов Алексей Навальний томонидан асос солинган Коррупцияга қарши кураш фондининг собиқ директоридир. Мазкур фонд яқинда Россияда экстремистик ташкилот ўлароқ топилиб, фаолияти тақиқланганди. Жданов шу кунда Навальнийнинг бошқа сафдошлари каби чет элда юрибди.


15:12 / 15.06.2021\nГуандун провинциясида коронавирус тарқалиши авж олиши натижасида Янтян порт терминали фаолияти 70 фоизга тўхтатилган ва юклар Нанша ҳамда Шэкоу терминалларига тақсимланган. Юк ташувчи компаниялар Янтянга муқобил портлардаги тирбандликлар, кемалар транзитининг бир ҳафтага чўзилиши ҳақида хабар қилмоқда.\nХитойдаги йирик денгиз контейнер савдоси марказларидан бири коронавирус авж олиши сабабли фалаж ҳолатга тушиб қолди, деб ёзади "Коммерсантъ".\nЭкспертларнинг баҳолашларича, бу март ойида Сувайш каналининг тўсилиб қолиши пайдо қилган оқибатлардан ҳам жиддийроқ бўлиши мумкин.\nҚайд этилишича, Гуандун провинциясида коронавирус тарқалиши авж олиши натижасида Янтян порт терминали фаолияти 70 фоизга тўхтатилган ва юклар Нанша ҳамда Шэкоу терминалларига тақсимланган. Юк ташувчи компаниялар Янтянга муқобил портлардаги тирбандликлар, кемалар транзитининг бир ҳафтага чўзилиши ҳақида хабар қилмоқда.\nЮклов қувватининг чеклангани умумий транзит вақтини 15-16 кунга узайтириб юбормоқда.\nБозор иштирокчиларининг фикрича, бу товарларнинг нафақат қимматлашиши, балки уларнинг тақчиллигига ҳам олиб келиши мумкин. Бунинг оқибатлари жаҳон савдосига икки-уч чорак давомида таъсир кўрсатиши мумкинлиги тахмин қилинмоқда.\nЭслатиб ўтамиз, шу йилнинг март ойида Сувайш каналида Ever Given контейнер ташувчи кемаси тиқилиб қолиши натижасида жаҳон савдоси катта зарар кўрганди.


“Локомотив” ОЧЛни ғалаба билан бошлади\nКеча қитъамиз бўйлаб футбол бўйича ОЧЛ гуруҳ босқич ўйинларига старт берилди. Биз учун аҳамиятлиси “В” гуруҳи доирасидан ўрин олган учрашувда Тошкентнинг “Локомотив” клуби ўз майдонида БААнинг “Ал Ваҳда” жамоасини қабул қилди.\nСуперлиганинг амалдаги чемпиони ушбу қарама-қаршиликда рақибидан устун эканлигини амалда кўрсатиб берди. Учрашувдаги биринчи гол Темурхўжа Абдухолиқов ҳисобига ёзилди. Эътиборлиси, бу ОЧЛнинг янги мавсумида киритилган дастлабки гол бўлди. Шунингдек, асосий вақтга ҳакам томонидан қўшиб берилган дақиқаларда Ислом Тўхтахўжаев ҳисобдаги устунликни оширди.\n“Локомотив” (Ўзбекистон) – “Ал Ваҳда” (БАА) 2:0\nГоллар: Темурхўжа Абдухолиқов 5, – 1:0. Ислом Тўхтахўжаев 90+3, – 2:0.\n“Локомотив”: 35.Жавоҳир Илёсов, 5.Анзур Исмоилов, 8.Жамшид Искандеров (70.Алишер Шоғуломов, 68), 10.Сардор Мирзаев, 11.Темурхўжа Абдухолиқов (9.Филипп Райевац, 86), 17.Ҳусниддин Ғофуров (71.Арслонмурод Амонов, 79), 20.Ислом Тўхтахўжаев (С), 23.Йован Жокич, 24.Давронбек Ҳошимов, 33.Олег Зотеев, 77.Диёржон Туропов.\nЗахира: 12.Маъмур Икромов, 19.Авазбек Ўлмасалиев, 28.Шуҳрат Муҳаммадиев, 88.Игорь Йелич.\n“Ал Ваҳда”: 1.Муҳаммад Ал Шамси, 2.Муҳаммад Баргаш, 8.Ҳамдан Ал Камоли, 37.Аҳмад Рашид, 52.Ҳуссайин Аббос (77.Ҳалил, 35), 5.Муҳаммад Абдулбосит (30.Тариқ Ал Ходаим, 62), 23.Рим Чанг Ву, 6.Султон Ал Гафри, 46.Мансур Ал Харби (70.Муҳаммад Рашид, 75), 42.Леонардо, 11.Себастьян Тальябуэ.\nЗахира: 50.Рашид Ал Сувайди, 15.Носир Абдулходи, 18.Аҳмад Али, 33.Мажид Абдуллоҳ.\nОгоҳлантиришлар: Даврон Ҳошимов 8, Муҳаммад Абдулбосит 14.


ЎЗБЕКИСТОН РЕСПУБЛИКАСИ ОЛИЙ СУДИСУДЛАРДА ОШКОРАЛИК ТАЪМИНЛАНМОҚДА from\nСУДЛАРДА ОШКОРАЛИК ТАЪМИНЛАНМОҚДА\nТошкент вилояти жиноят, фуқаролик, маъмурий ва иқтисодий судлари раисларининг иштирокида ўтказилган брифингда Хотин-қизлар қўмитаси, Ёшлар иттифоқи, “Нуроний”, “Маҳалла” жамғармалари ҳамда оммавий ахборот воситалари вакиллари иштирок этди\nЖиноят ишлари бўйича Тошкент вилоят судининг раиси Дилшод Таджибаев жорий йилнинг биринчи чораги давомида судлар томонидан 1.380 нафар шахсга нисбатан 1 минг 51 та жиноят ишлари кўриб чиқилганлигини таъкидлади.\nШулардан 1.130 нафар шахсга нисбатан 820 та жиноят иши бўйича ҳукм чиқарилган бўлиб, 226 нафар шахсга нисбатан 211 та ишлар тарафларнинг ярашганлиги муносабати билан тугатилди.\nЖиноят оқибатида етказилган 54,2 миллиард сўмдан зиёд моддий зарарни қоплаган 82 нафар шахсга нисбатан озодликни чеклаш ва озодликдан маҳрум қилиш билан боғлиқ бўлмаган жазолар тайинланди.\n97 нафар шахс суд залида қамоқдан озод қилинди.\nЖами кўриб тамомланган ишлар бўйича шахсларнинг 130 нафарини ёки 9,4 фоизини аёллар ташкил қилиб, 2018 йилнинг шу даврига нисбатан 54 нафарга ёки 29,3 фоизга камайган. Бироқ, Олмалиқ шаҳрида, Қуйичирчиқ туманида 4 нафардан, Оққўрғон туманида 3 нафарга, Чирчиқ шаҳрида ва Пскент туманида 2 нафардан, Оҳангарон шаҳрида 1 нафарга ортган.\nИшлари судда кўрилган вояга етмаган шахслар 22 нафарни ёки 1,6 фоизи ташкил этган бўлиб, 2018 йилнинг биринчи чорагига нисбатан 24 нафарга ёки 52,2 фоизга камайган. Лекин, Бекобод шаҳрида 2 нафарга, Чирчиқ шаҳрида, Тошкент ва Қибрай туманларида 1 нафардан ортган.\nЖиноят ишларини судда кўришда жамоатчиликни жалб қилган ҳолда, Маҳалла, Ёшлар иттифоқи ва Хотин-қизлар қўмитаси вакилларини жамоат ҳимоячиси сифатида иштироки таъминланиб, улар томонидан билдирилган кафиллик хатлари асосида 44 нафар шахсга нисбатан озодликдан маҳрум қилиш билан боғлиқ бўлмаган турдаги жазолар тайинланди.\nАҳолининг ҳуқуқий маданиятини ошириш мақсадида судьялар томонидан маҳалла фуқаролар йиғини, ўқув муассасалари, корхона ва ташкилотларда жами 268 та очиқ мулоқотлар ўтказилди, оммавий ахборот воситалари орқали 236 марта чиқишлар амалга оширилди.\nСудлар томонидан қабул қилинган ҳар бир суд ҳужжати ўқиб эшиттирилганидан сўнг, судья томонидан унинг мазмун-моҳияти суд процессининг барча иштирокчиларига тўлиқ тушунтириб берилмоқда.\nБрифингда фуқаролик ишлари бўйича вилоят суди раиси Олимжон Исмаилов, Тошкент вилоят иқтисодий суди раиси Рустам Расулов, Тошкент вилоят маъмурий суди раиси Муроджон Абобакировнинг ахборотлари ҳам тингланди.


«Брижертонлар» энди биринчи эмас: Netflix’даги энг машҳур шоулар рўйхати эълон қилинди - Daryo\n18:57, 27.07.2021 15136\nForbes нашри Netflix стриминг сервисидаги энг машҳур сериаллар рўйхати эълон қилинди, деб ёзади PeopleTalk.\nСўнгги етти ой ичида энг кўп томоша қилинган шоуларни аниқлаш мақсадида маълумотлар Netflix’даги рейтингларга асосланган. Кўплаб мухлислар «Брижертонлар» сериали рўйхат бошидан жой олишини кутган эди, аммо 2021 йилда сериал рейтингни тушиб кетган ва у ҳозирда фахрий учинчи ўринда.\nИккинчи поғона эса «Жинни ва Жоржия» сериалига насиб этган. Брианна Хоуи ва Женнифер Робертсон ушбу сериалда бош ролларни ижро этган. Бу Жоржия ва унинг ўсмир қизи Жинни ҳақида бўлиб, унда янги шаҳарда янги ҳаётни бошлаш ҳақида сўз боради.\nРейтингнинг энг юқори поғонасини эса «Кокомелон» болалар мультсериали банд қилган. Таъкидланишича, мазкур лойиҳа бундан икки йил олдин барчанинг оғзидан тушмаган «Пеппе лақабли чўчқача»га етиб олмоқда. «Кокомелон» — бу YouTube’даги канал бўлиб, унинг анимацион видеороликлари 3,5 миллиард мартадан ортиқ томоша қилинган. Болалар учун мўлжалланган қўшиқлари шу қадар машҳурки, у YouTube афсоналаридан ортда қолмайди.\nАввалроқ Netflix ўз сервисига видеоўйинлар ҳам қўшишни режалаштираётгани, Netflix Барак ва Мишел Обаманинг Wе The People мультсериали трейлерини намойиш этгани тўғрисида хабар берилганди.\nМавзуга доир: Netflix компаниясининг дунё бўйлаб энг кўп томоша қилинган 10 та фильми (видео)\n08:24 Бугун 0\n08:08 Бугун 413\n07:45 Бугун 1083\n07:34 Бугун 5869\n18:32, 19.10.2021 51916\n09:23, 20.10.2021 49827


"Қишлоқ қурилиш банк" ёшлар билан доимий мулоқотда / Ўзбекистон янгиликлари, энг сўнгги хабарлар\nИҚТИСОДИЁТ 0 Шархлар 2166 кўрилди\n"Қишлоқ қурилиш банк" ёшлар билан доимий мулоқотда\nАкциядорлик-тижорат “Қишлоқ қурилиш банк” бошқаруви раиси Баҳодир Муллахонов банк тузилмаларида меҳнат қилаётган бир гуруҳ ёш ходимлар билан учрашди.\nТадбирда давлатимиз раҳбарининг 2019 йил 27 декабрдаги ёшлар билан учрашувида белгиланган вазифалар ва уларнинг банк тизимидаги ижроси ҳақида сўз борди. Таъкидландики, “Қишлоқ қурилиш банк” тузилмаларида ёшлар билан ишлашга алоҳида эътибор қаратилмоқда. Банк тизимида фаолият кўрсатаётган 3100 нафардан ортиқ ходимларнинг 877 нафарини ёшлар ташкил қилади. Ҳар йили банк тузилмаларига олий ўқув юртларининг 100 нафардан ортиқ битирувчилари ишга қабул қилинмоқда. Банкнинг марказий идорасида ва 41 та филиалда Ўзбекистон Ёшлар иттифоқининг Етакчилар кенгаши фаолият юритмоқда. Биргина 2019 йилда банк томонидан 49 нафар ходим хорижий давлатларга малака оширишга юборилди.\nУчрашув очиқ мулоқот руҳида ўтди ва банк раҳбари ёш ходимларнинг муаммолари, таклиф-мулоҳазалари билан қизиқди. Ёшлар томонидан банк фаолиятини ривожлантириш, хизматлар сифатини ошириш, ёш ходимларнинг билим ва малакаларини тизимли ошириб бориш ва уларни ижтимоий рағбатлантиришга доир қатор таклифлар ўртага ташланди.\n- Биз ёшларда ғоялар ва фикрлар кўп, - дейди банк омонатлари билан ишлаш бошқармаси етакчи мутахассиси Беҳруз Муҳсинов. – Кўпдан бери ўйлаб юрган таклифларим бор эди. Бугунги тадбирда ўша таклифларимни раҳбариятга билдирдим. Масалан, банкнинг “QQB-mobile” мобил иловаси орқали омонат амалиётларини бажариш таклифим қўллаб-қувватланди. Расмиятчиликдан ҳоли бундай учрашувларда ёшларга минбар берилиши ўзимизга бўлган ишончимизни оширади ва биз банк жамоасининг тўлақонли аъзоси эканлигимизни чуқурроқ англаймиз.\nМулоқот давомида ёшлар томонидан билдирилган таклифларни банк фаолиятига татбиқ қилиш юзасидан тегишли тузилмалар раҳбарларига топшириқлар берилди ва бундай учрашувларни ҳар ойда камида бир марта ўтказиб боришга келишилди.


Қўшма манёврлар: Россия ва Ўзбекистон спецназлари нимага тайёрланмоқда - 09.06.2021, Sputnik Ўзбекистон\nРоссия ва Ўзбекистон қуролли кучлари махсус бўлинмаларининг ҳамкорликдаги аксилтеррор машғулотлари анъанавий тус олган ва стратегик Марказий Осиё йўналишидаги... 09.06.2021, Sputnik Ўзбекистон\nКрасноярск ўлкаси жанубидаги "Ергаки" ўқув марказида 8-13 июнь кунлари Россия Марказий ҳарбий округи ва Ўзбекистон Респбуликаси махсус кучлари бўлинмаларининг ҳамкорликдаги тактик-махсус машғулотлари бўлиб ўтмоқда.Икки мамлакат махсус кучлари бўлинмалари Саян тоғ тизмаларидаги мураккаб тоғли ўрмон маршрутини махсус анжомлар ёрдамида енгиб ўтиб, қидирув ҳамда разведкага ишларни олиб бормоқдалар, шартли жиноий уюшма таянч лагерини эгаллаб, ярадорлар эвакуацияси ва душман ортида озиқ-овқат топиш усулларини машқ қилишмоқда. Разведкачи эга бўладиган турли модификациядаги техник воситалар ва лазер қурилмаларини ишлатишни ўрганишга катта эътибор қаратилмоқда.Сибир махсус кучлари бригадасининг жанговар тайёргарлигида снайперлар ишига алоҳида аҳамият берилмоқда. Бу соҳада россиялик ва ўзбекистонлик мутахассислар махсус операция кучлари нормативлари бўйича ўқ узишни бажариш бўйича тажриба алмашишлари мумкин. Полигонда сибирликлар 200 метр масофадан туриб Россияда ишлаб чиқарилган СВД-С, СВ-98 ва "Винторез" милтиқларидан гугурт қутисини ўққа тутишмоқда. РФ ва Ўзбекистон Республикаси спецназ бўлинмалари ҳамкорлиги географияси тасодифий эмас. Россия Марказий ҳарбий округи Марказий-Осиё стратегик йўналишида алоҳида ўрин тутади, ўз таркибида хорижий объектларга эга – Тожикистондаги 201-ҳарбий база ва Қирғизистондаги бирлашган ҳарбий базага.Округ қўшинлари КХШТ ва МДҲ мамлакатлари дўстона армияси, жумладан Ўзбекистон армияси билан ҳам фаол ҳамкорлик қилиб келадилар.Сал аввал МҲО қўмондони Александр Лапин ёзги мавсумда округ қўшинлари ва кучлари иштирокида Россия, Ўзбекистон, Қирғизистон ва Тожикистон ҳудудида тўққизта ҳамкорликдаги (халқаро) машғулотлар бўлиб ўтиши ҳақида айтган эди. Шулар орасида "Тинчлик миссияси-2021" аксилтеррор машғулотлари бош мақомга эга бўлади.Афғон омилиНоқонуний қуролланган уюшмалар (террористик гуруҳлар) дала лагерлари йўқ қилиниши мавзуси, "душман орқасида" спецназ машғулотлари - Марказий Осиё йўналишида воқеаларнинг эҳтимолий ривожланишини акс эттиради. Аввалроқ, 2020 йил декабр ойида Термиз полигонида Россия ва Ўзбекистон спецназ бўлинмаларининг (200 га яқин ҳарбий хизматчилар) қўшма тактик ва махсус машғулотлари бўлиб ўтган эди. Бу сингари тадбирлар икки мамлакат қуролли кучлари ўртасидаги ҳарбий ҳамкорликни амалий мустаҳкамлаш ва ривожлантириш, махсус операцияларни ўтказиш бўйича тажриба алмашиш учун ўтказилади. Эслатиб ўтаман, Ўзбекистон махсус кучлари Россиянинг "Ергаки" марказида 2017 йилдан бери режали асосда машқ қилиб келишади. Тошкент КХШТга кирмайди, аммо шундай бўлсада, Москва билан ҳарбий-сиёсий яқинлашув зарурати ва тенденцияси аёндир.Қўшни Афғонистон минтақада ва дунёда диний ва террористик таъсирини кенгайтиришга интилаётган жиҳодчилар учун қулай майдон бўлиб қолмоқда. Мамлакатнинг аксар провинциялари (вилоятлари)да оғир жанглар давом этмоқда, улар мамлакат ташқарисига чиқиб кетиши хавфи мавжуд. АҚШ ва НАТО қўшинлари Афғонистондан чиқиб кетиши билан (бугунги кунда қўшинларнинг 50 фоизи олиб чиқилган), Россия ва Ўзбекистон ҳарбий хизматчиларининг ҳамкорликдаги машғулотлари аҳамияти ортиб бормоқда - бу умумий хавфсизлик таҳдидларига биргаликда жавоб бериш учун муҳим. 28 апрел куни Ўзбекистон ва Россия биринчи марта мамлакатлар ўртасида 2021–2025 йилларга мўлжалланган ҳарбий соҳадаги стратегик шериклик дастурини имзолагани бежиз эмас. 22-24 июн кунлари Москвада ўтказиладиган халқаро хавфсизлик бўйича IX анжуманда Ўзбекистон ҳарбий идора вакиллари иштирок этиши кутилмоқда."Ал-Қоида"*, "Ислом давлати"*, "Толибон"* ва бошқа кўпсонли террористик уюшмалар бугунги кунда Афғонистоннинг аксарият провинцияларини эгаллаб олишган. Улар интеграллашиб, аллақандай "Ислом амирлиги"ни ташкил қилишни ўз олдига мақсад қилиб қўйган. Жангарилар фаоллиги Марказий Осиё мамлакатлари ва Россия жануби томон кучайиши мумкин. Мана шундай хавотирли фонда Россия-Ўзбекистон қўшма ҳарбий маневрлари сони ортиши, шу жумладан Шимолда махсус операциялар машғулотлари ўтказилиши кутилган воқеадир.Денгиз сатҳидан 1350 м баландликда жойлашган Ғарбий Саян этагидаги "Ергаки" ҳарбий-спорт ўқув марказида спецназ тайёргарлиги учун барча шароитлар яратилган. Десант ташлаш учун вертлёт майдончаси жиҳозланган, қоятошли полигон, спорт мажмуаси, уйғунлаштирилган биатлон мажмуаси, ўқув хоналари, туз хонаси ва реабилитация уйчалари мавжуд. Шулардан сўнггиси - дабдаба учун эмас, балки заруратдан жиҳозланган.Разведкачилар гуруҳлари кесиб ўтиладиган территорияларда тўлиқ анжомланган ҳолда, бронежилетларда, қурол ва боеприпаслар, кузатув ва разведка воситалари, миналаш ва портлатиш воситалари, егулик ва сув солинган рюкзакларни ортган ҳолда суткалаб давом этадиган ўтишларни амалга оширадилар.Ўта яхши жисмоний тайёргарлик, чидамлилик, эмоционал бардошлилик, заковат, аъло даражадаги кўриш ва эшитиш қобилияти, аниқ нишонга ўқ уза билиш – бор куч билан машқ қилиш ва кучни тўғри тиклаш жараёнларини талаб қилади. Бир йил ичида "Ергаки" марказида 1000дан зиёд спецназ кучлари ўз жанговар қобилиятларини янада мукаммалаштириб олиш имкониятига эгадир. Бу ерда яқин ва узоқ қўшни давлатлар иштирокида халқаро ҳарбий ва спорт мусобақалари ўтказилади.Объектив реалликЎзбекистон ва Россия ўртасидаги ҳарбий-сиёсий ҳамкорлик минтақавий барқарорликни сақлашнинг энг муҳим омилидир. Россия Федерацияси ҳарбий соҳада Ўзбекистоннинг асосий иттифоқчиси ва миллий қуролли кучлар учун энг йирик қурол етказиб берувчи ҳисобланади.Ўзбекистон ва Россия ўртасида ҳарбий-техник ҳамкорлик соҳасида 12 та шартномани амалга ошириш ишлари давом этмоқда, улар бўйича Тошкент янги радиолокация мажмуалари, Су-30СМ қирувчи самолётлари ва Ми-35М зарба вертолётларини олади. Йирик шартнома катта партияда Россиянинг К53949 "Тайфун" бронетранспортини етказиб берилишини таъминлайди. Ўзбекистон РФдан қурол-яроғ ва техникани Россия ички нархларида олади (2016 йилдан бери КХШТ зонасидан ташқарида бўлган МДҲдаги ягона давлат бундай имтиёзга эга).Суверен Ўзбекистоннинг ҳарбий доктринаси мудофаа характерига эга. Тошкент ҳарбий-сиёсий иттифоқ ва коалициялардан масофа сақлаб келади. Қонун Ўзбекистон армиясининг чет элдаги жанговар ҳаракатларда иштирок этиши ва Ўзбекистон ҳудудида чет эл ҳарбий базалари жойлаштирилиши тақиқлайди. Шунга қарамай, Ўзбекистон Марказий Осиёда ягона мудофаа маконидан ташқарида қолиши мумкин эмас.Ўзбекистон ва Россия ўртасидаги ҳарбий-сиёсий яқинлашув 2017 йилда "Ҳарбий-техникавий ҳамкорликни ривожлантириш тўғрисидаги" битим тузилгандан сўнг фаоллашган эди. Қўшинларнинг ҳамкорликдаги манёврлари қайта тикланди. Сўнгра, 2018 йилда Россия ва Ўзбекистон мудофаа вазирлари Тошкентда ҳаво кенглигидан ўзаро фойдаланиш тўғрисида битим имзоладилар. Умумий тарих, география ва таҳдидлар Россия ва Ўзбекистон ўртасидаги ҳарбий ва ҳарбий-техникавий ҳамкорликни янада кучайтиришни тақозо этади.* – РФ ва қатор бошқа давлатларда таъқиқланган террористик уюшмалар.\nроссия, спецназ, ўзбекистон\n11:56 09.06.2021 (янгиланди: 11:58 09.06.2021)\n© Sputnik / Виталий Тимкив / Фотобанкка ўтишУчения соединения спецназначения\nРоссия ва Ўзбекистон қуролли кучлари махсус бўлинмаларининг ҳамкорликдаги аксилтеррор машғулотлари анъанавий тус олган ва стратегик Марказий Осиё йўналишидаги умумий хавфсизлик таҳдидларига мос равишда жавоб қайтариш имконини беради.\nКрасноярск ўлкаси жанубидаги "Ергаки" ўқув марказида 8-13 июнь кунлари Россия Марказий ҳарбий округи ва Ўзбекистон Респбуликаси махсус кучлари бўлинмаларининг ҳамкорликдаги тактик-махсус машғулотлари бўлиб ўтмоқда.\nИкки мамлакат махсус кучлари бўлинмалари Саян тоғ тизмаларидаги мураккаб тоғли ўрмон маршрутини махсус анжомлар ёрдамида енгиб ўтиб, қидирув ҳамда разведкага ишларни олиб бормоқдалар, шартли жиноий уюшма таянч лагерини эгаллаб, ярадорлар эвакуацияси ва душман ортида озиқ-овқат топиш усулларини машқ қилишмоқда. Разведкачи эга бўладиган турли модификациядаги техник воситалар ва лазер қурилмаларини ишлатишни ўрганишга катта эътибор қаратилмоқда.\nСибир махсус кучлари бригадасининг жанговар тайёргарлигида снайперлар ишига алоҳида аҳамият берилмоқда. Бу соҳада россиялик ва ўзбекистонлик мутахассислар махсус операция кучлари нормативлари бўйича ўқ узишни бажариш бўйича тажриба алмашишлари мумкин. Полигонда сибирликлар 200 метр масофадан туриб Россияда ишлаб чиқарилган СВД-С, СВ-98 ва "Винторез" милтиқларидан гугурт қутисини ўққа тутишмоқда.\nЎзбекистон спецназлари НАТО мамлакатларидаги ҳамкасблари иштирокида ўтказилган нуфузли хорижий мусобақаларда кўплаб маротаба ғолиб бўлганлар.\nРФ ва Ўзбекистон Республикаси спецназ бўлинмалари ҳамкорлиги географияси тасодифий эмас. Россия Марказий ҳарбий округи Марказий-Осиё стратегик йўналишида алоҳида ўрин тутади, ўз таркибида хорижий объектларга эга – Тожикистондаги 201-ҳарбий база ва Қирғизистондаги бирлашган ҳарбий базага.\nОкруг қўшинлари КХШТ ва МДҲ мамлакатлари дўстона армияси, жумладан Ўзбекистон армияси билан ҳам фаол ҳамкорлик қилиб келадилар.\nСал аввал МҲО қўмондони Александр Лапин ёзги мавсумда округ қўшинлари ва кучлари иштирокида Россия, Ўзбекистон, Қирғизистон ва Тожикистон ҳудудида тўққизта ҳамкорликдаги (халқаро) машғулотлар бўлиб ўтиши ҳақида айтган эди. Шулар орасида "Тинчлик миссияси-2021" аксилтеррор машғулотлари бош мақомга эга бўлади.\nНоқонуний қуролланган уюшмалар (террористик гуруҳлар) дала лагерлари йўқ қилиниши мавзуси, "душман орқасида" спецназ машғулотлари - Марказий Осиё йўналишида воқеаларнинг эҳтимолий ривожланишини акс эттиради. Аввалроқ, 2020 йил декабр ойида Термиз полигонида Россия ва Ўзбекистон спецназ бўлинмаларининг (200 га яқин ҳарбий хизматчилар) қўшма тактик ва махсус машғулотлари бўлиб ўтган эди. Бу сингари тадбирлар икки мамлакат қуролли кучлари ўртасидаги ҳарбий ҳамкорликни амалий мустаҳкамлаш ва ривожлантириш, махсус операцияларни ўтказиш бўйича тажриба алмашиш учун ўтказилади. Эслатиб ўтаман, Ўзбекистон махсус кучлари Россиянинг "Ергаки" марказида 2017 йилдан бери режали асосда машқ қилиб келишади. Тошкент КХШТга кирмайди, аммо шундай бўлсада, Москва билан ҳарбий-сиёсий яқинлашув зарурати ва тенденцияси аёндир.\nҚўшни Афғонистон минтақада ва дунёда диний ва террористик таъсирини кенгайтиришга интилаётган жиҳодчилар учун қулай майдон бўлиб қолмоқда. Мамлакатнинг аксар провинциялари (вилоятлари)да оғир жанглар давом этмоқда, улар мамлакат ташқарисига чиқиб кетиши хавфи мавжуд. АҚШ ва НАТО қўшинлари Афғонистондан чиқиб кетиши билан (бугунги кунда қўшинларнинг 50 фоизи олиб чиқилган), Россия ва Ўзбекистон ҳарбий хизматчиларининг ҳамкорликдаги машғулотлари аҳамияти ортиб бормоқда - бу умумий хавфсизлик таҳдидларига биргаликда жавоб бериш учун муҳим. 28 апрел куни Ўзбекистон ва Россия биринчи марта мамлакатлар ўртасида 2021–2025 йилларга мўлжалланган ҳарбий соҳадаги стратегик шериклик дастурини имзолагани бежиз эмас. 22-24 июн кунлари Москвада ўтказиладиган халқаро хавфсизлик бўйича IX анжуманда Ўзбекистон ҳарбий идора вакиллари иштирок этиши кутилмоқда.\n"Ал-Қоида"*, "Ислом давлати"*, "Толибон"* ва бошқа кўпсонли террористик уюшмалар бугунги кунда Афғонистоннинг аксарият провинцияларини эгаллаб олишган. Улар интеграллашиб, аллақандай "Ислом амирлиги"ни ташкил қилишни ўз олдига мақсад қилиб қўйган. Жангарилар фаоллиги Марказий Осиё мамлакатлари ва Россия жануби томон кучайиши мумкин. Мана шундай хавотирли фонда Россия-Ўзбекистон қўшма ҳарбий маневрлари сони ортиши, шу жумладан Шимолда махсус операциялар машғулотлари ўтказилиши кутилган воқеадир.\n13 Декабр 2019, 19:22\nДенгиз сатҳидан 1350 м баландликда жойлашган Ғарбий Саян этагидаги "Ергаки" ҳарбий-спорт ўқув марказида спецназ тайёргарлиги учун барча шароитлар яратилган. Десант ташлаш учун вертлёт майдончаси жиҳозланган, қоятошли полигон, спорт мажмуаси, уйғунлаштирилган биатлон мажмуаси, ўқув хоналари, туз хонаси ва реабилитация уйчалари мавжуд. Шулардан сўнггиси - дабдаба учун эмас, балки заруратдан жиҳозланган.\nРазведкачилар гуруҳлари кесиб ўтиладиган территорияларда тўлиқ анжомланган ҳолда, бронежилетларда, қурол ва боеприпаслар, кузатув ва разведка воситалари, миналаш ва портлатиш воситалари, егулик ва сув солинган рюкзакларни ортган ҳолда суткалаб давом этадиган ўтишларни амалга оширадилар.\nЎта яхши жисмоний тайёргарлик, чидамлилик, эмоционал бардошлилик, заковат, аъло даражадаги кўриш ва эшитиш қобилияти, аниқ нишонга ўқ уза билиш – бор куч билан машқ қилиш ва кучни тўғри тиклаш жараёнларини талаб қилади. Бир йил ичида "Ергаки" марказида 1000дан зиёд спецназ кучлари ўз жанговар қобилиятларини янада мукаммалаштириб олиш имкониятига эгадир. Бу ерда яқин ва узоқ қўшни давлатлар иштирокида халқаро ҳарбий ва спорт мусобақалари ўтказилади.\nЎзбекистон ва Россия ўртасидаги ҳарбий-сиёсий ҳамкорлик минтақавий барқарорликни сақлашнинг энг муҳим омилидир. Россия Федерацияси ҳарбий соҳада Ўзбекистоннинг асосий иттифоқчиси ва миллий қуролли кучлар учун энг йирик қурол етказиб берувчи ҳисобланади.\nЎзбекистон ва Россия ўртасида ҳарбий-техник ҳамкорлик соҳасида 12 та шартномани амалга ошириш ишлари давом этмоқда, улар бўйича Тошкент янги радиолокация мажмуалари, Су-30СМ қирувчи самолётлари ва Ми-35М зарба вертолётларини олади. Йирик шартнома катта партияда Россиянинг К53949 "Тайфун" бронетранспортини етказиб берилишини таъминлайди. Ўзбекистон РФдан қурол-яроғ ва техникани Россия ички нархларида олади (2016 йилдан бери КХШТ зонасидан ташқарида бўлган МДҲдаги ягона давлат бундай имтиёзга эга).\nСуверен Ўзбекистоннинг ҳарбий доктринаси мудофаа характерига эга. Тошкент ҳарбий-сиёсий иттифоқ ва коалициялардан масофа сақлаб келади. Қонун Ўзбекистон армиясининг чет элдаги жанговар ҳаракатларда иштирок этиши ва Ўзбекистон ҳудудида чет эл ҳарбий базалари жойлаштирилиши тақиқлайди. Шунга қарамай, Ўзбекистон Марказий Осиёда ягона мудофаа маконидан ташқарида қолиши мумкин эмас.\nЎзбекистон ва Россия ўртасидаги ҳарбий-сиёсий яқинлашув 2017 йилда "Ҳарбий-техникавий ҳамкорликни ривожлантириш тўғрисидаги" битим тузилгандан сўнг фаоллашган эди. Қўшинларнинг ҳамкорликдаги манёврлари қайта тикланди. Сўнгра, 2018 йилда Россия ва Ўзбекистон мудофаа вазирлари Тошкентда ҳаво кенглигидан ўзаро фойдаланиш тўғрисида битим имзоладилар. Умумий тарих, география ва таҳдидлар Россия ва Ўзбекистон ўртасидаги ҳарбий ва ҳарбий-техникавий ҳамкорликни янада кучайтиришни тақозо этади.\n* – РФ ва қатор бошқа давлатларда таъқиқланган террористик уюшмалар.


Углерод ҳақида — У ким, бу нима — QOMUS.INFO\nQOMUS.INFO > У ҳарфи > УГЛЕРОД\nУГЛЕРОД (IV) ОКСИД, карбонат ангидрид, СО2 — углероднинг кислородли бирикмаси, углерод оксидланишининг охирги маҳсулоти. 1956 й. да шотландиялик олим Ж. Блэк магний карбонат парчаланганда газ чиқишини аниқлаган (СО2 нинг таркибини 1789 й. да А. Лавуазье белгилаб берган), СО2 рангсиз газ бўлиб, ўзига хос салгина ачимсиқ ҳиди ва мазаси бор. 0° ва нормал шароитдаги зичлиги 1,977 г/л; критик т-раси 31,3°, критик босими 7,3 МПа. —78,5° гача совитилганида қор каби оқ тусли қаттиқ жиемга — «қуруқ музга» айланади. Суюқ СО2 тез буғланганида ҳам қаттиқ СО2 ҳосил бўлади. У одатдаги босимда — 78,5° да суюқланмасдан тўғридантўғри газ ҳолатига ўтади. Қаттиқ СО, 5МПа босимда — 56,7°да суюқланади. Сув, спирт ва эфирда эрийди. Сув билан бирикиб карбонат кислота Н2СО3 ҳосил қилади. Одатдаги шароитда кимёвий нофаол модда, бошқа моддаларнинг ёнишига ёрдам бермайди, лекин фаол металлар (мас, магний) СО2 атмосферасида ёнишни давом эттиради. Лаққа чўғ ҳолатидаги кальций СО2 билан реакцияга кириштанида кальций карбид СаС2 ва кальций оксид СаО ҳосил бўлади. Чўғ ҳолатидаги кўмир билан реакцияга киришиб углерод (П)оксид СО га, 200° да мис оксид (катализатор) иштирокида водород билан реакцияга киришиб, метанга, юқори трада аммиак билан бирикиб, карбамид (CONH2)2 га айланади.\nТабиатда СО2 органик моддаларнинг чириши, бижғиши ва куйиши каби оксидланиш жараёнлари натижасида ҳосил бўлади. Ёқилғи ёнганида ҳам СО2 пайдо бўлади. Ҳавода СО2 ҳажм жиҳатидан 0,03% ни ташкил қилади. СО2 организмда моддалар алмашинуви маҳсулотидир. У фотосинтез жараёнида ҳам иштирок этади.\nТехникада оҳактош ёки бўрни куйдириб, лаб. ларда мармарни хлорид кислота б-н парчалаб олинади.\nСО2 озиқ-овқат саноатида, «қуруқ муз» тайёрлашда, ўт ўчиришда, кимё саноатида сода, мочевина, оксикарбон кислоталар ҳосил қилишда, портлатиш ишларида кенг қўлланади.\nҲавода СО2 миқдори 1,5—3% дан ошеа, кишида бош оғриғи, бош айланиши ва кўнгил айниши пайдо бўлади. 6% дан ошеа, киши иш қрбилиятини йўқотади ва ҳаёти хавф остида қолади. Заҳарланган кишини очиқ ҳавога олиб чиқиш, сунъий нафас олдириш керак.